Επικράτησαν οι ερυθρόλευκες του Γ.Σ. Αλμυρού - PagasitikosNews\nΒρίσκεστε εδώ: ΚΕΝΤΡΙΚΗ / ΣΠΟΡ / Επικράτησαν οι ερυθρόλευκες του Γ.Σ. Αλμυρού\nΜε εντυπωσιακό τρόπο ξεκίνησε τις υποχρεώσεις της στο πρωτάθλημα κορασίδων Μαγνησίας της ΕΣΚΑΘ η ομάδα του Ολυμπιακού Βόλου. Αν και πρόκειται για μια εντελώς νέα ομάδα, ο Ολυμπιακός, παίζοντας κατά διαστήματα καλό μπάσκετ επικράτησε της αντίστοιχης ομάδας των Τιτάνων Αλμυρού εκτός έδρας με 91-41.\nΟι νεαρές «ερυθρόλευκες» ξεδίπλωσαν πτυχές του αναμφισβήτητου ταλέντου τους, αποδεικνύοντας πως το μέλλον τους ανήκει. Πολύ αξιόλογη προσπάθεια εξάλλου, ήταν αυτή των νεαρών αθλητριών των Τιτάνων\nΟ Ολυμπιακός Βόλου καλεί όσα νεαρά κορίτσια και όσες φοιτήτριες επιθυμούν να παίξουν μπάσκετ, να απευθύνονται στα τηλέφωνα των υπευθύνων: Κυριάκος Κυριακόπουλος (6944753405), Ελένη Παπαθανασίου (6045411031), Κώστας Δέρβος (6974929604), Αντώνης Μάνος (6974890112).\nΕτικέτες: πρωτάθλημα κορασίδων Μαγνησίας


Μαρινάκης: «Να περιμένετε και νέα έκπληξη» (photos & videos) - Onsports.gr\nΜανώλης Καλουδάς\t29 Αυγούστου 2011, 15:00\nΜαρινάκης: «Να περιμένετε και νέα έκπληξη» (photos & videos)\nΜία ακόμα μεταγραφή επιπέδου προανήγγειλε ουσιαστικά ο Βαγγέλης Μαρινάκης κατά τη διάρκεια της παρουσίασης του Ζαν Μακούν που σας μετέδωσε live το Οnsports - «Να προσφέρω όσο μπορώ» δήλωσε ο Καμερουνέζος - Συνέντευξη Τύπου για τα όσα έχουν συμβεί στο ελληνικό ποδόσφαιρο θα παραθέσει μέσα στις επόμενες μέρες ο «ισχυρός άνδρας» των Πειραιωτών.\nΜπορεί να διανύουμε τις τελευταίες μέρες της μεταγραφικής περιόδου και τα περιθώρια να έχουν στενέψει επικίνδυνα, ωστόσο ο πρόεδρος των «ερυθρόλευκων», ανέφερε πως έρχεται μία ακόμα σημαντική ενίσχυση για τους Πειραιώτες. «Να περιμένετε και άλλη έκπληξη», ήταν τα λόγια του μεγαλομετόχου του Ολυμπιακού. Η παρουσίαση του 28χρονου μέσου ξεκίνησε με καθυστέρησε περίπου μίας ώρας. Την παρουσίαση έκανε ο Δ’ αντιπρόεδρος της ΠΑΕ Ολυμπιακός, Γιάννης Μώραλης.\nΣτην συνέχεια, τον λόγο πήρε ο Βαγγέλης Μαρινάκης, ο οποίος τόνισε: «Θα ήθελα να καλωσορίσω τον Ζαν Μακούν στην οικογένεια του Ολυμπιακού. Είναι ένας παίκτης με μεγάλη εμπειρία, έχοντας συμμετοχές σε σπουδαία πρωταθλήματα, όπως στην Γαλλία και την Αγγλία, αλλά και στο Champions League. Έρχεται στην χώρα μας στην πιο παραγωγική ποδοσφαιρικά ηλικία. Προσωπικά υλοποιώ αυτό για το οποίο δεσμεύτηκα όταν ήρθα στον Ολυμπιακό. Επενδύω αποκτώντας σημαντικούς ποδοσφαιριστές για την ενίσχυση της ομάδας αλλά και του ελληνικού ποδοσφαίρου και θέλω ο Ολυμπιακός να κάνει το καλύτερο δυνατό στο Champions League. Χάρηκα που είδα κόσμο έξω από τα γραφεία και θα ήθελα να γεμίσουν και το «Γ. Καραϊσκάκης. Ελπίζω ότι η ομάδα θα παίξει καλό ποδόσφαιρο. Θέλω έναν Ολυμπιακό δυνατό, να κατακτά άξια το ελληνικό πρωτάθλημα και να προσφέρει και θέαμα. Και στην Ευρώπη να κάνουμε ότι καλύτερο».


Μαν. Γιουνάιτεντ: Ξεπέρασε το μυθικό ρεκόρ των Invincibles στα αήττητα εκτός έδρας - Goleador\nHome In Numbers Μαν. Γιουνάιτεντ: Ξεπέρασε το μυθικό ρεκόρ των Invincibles στα αήττητα εκτός έδρας\nΜαν. Γιουνάιτεντ: Ξεπέρασε το μυθικό ρεκόρ των Invincibles στα αήττητα εκτός έδρας\nΗ Μάντσεστερ Γιουνάιτεντ ατενίζει με μεγάλη αισιοδοξία τη φετινή σεζόν. Εξάλλου, το ξεκίνημα της ήταν εξαιρετικό, με τη νίκη (5-1) κόντρα στη Λιντς στην πρεμιέρα, έπειτα ήρθε η ισοπαλία με την Σαουθάμπτον και μετά μια δύσκολη επικράτηση επί της Γουλβς που έφερε και το ρεκόρ. Πέραν τούτου, οι «κόκκινοι διάβολοι» έχουν ενισχύσει το ρόστερ τους σε καίριες θέσεις. Ήδη, οι Ραφαέλ Βαράν και Τζέιντον Σάντσο προσδίδουν ακόμη περισσότερη ποιότητα, με στόχο την επιστροφή στην κορυφή της Premier League. Εκεί απ’ όπου η ομάδα του Μάντσεστερ απέχει εδώ και 8 χρόνια. Βέβαια, το έργο της μόνο εύκολο δεν θα είναι, δεδομένου ότι η συμπολίτισσα Σίτι, η Λίβερπουλ, αλλά και η πρωταθλήτρια Ευρώπης Τσέλσι έχουν τον ίδιο στόχο.\nΩστόσο, η Γιουνάιτεντ δείχνει να έχει μπει στις «ράγες» από την περσινή κιόλας σεζόν. Μπορεί να μην μπόρεσε να διεκδικήσει ως το τέλος τον τίτλο, αλλά έδειξε ότι είναι εδώ και πάλι. Είναι χαρακτηριστικό, άλλωστε, πως ολοκλήρωσε τη σεζόν της αήττητη στα εκτός έδρας παιχνίδια της στην Premier League. Συνολικά, οι «κόκκινοι διάβολοι» παραμένουν αήττητοι εδώ και 28 συνολικά παιχνίδια μακριά από το γήπεδο τους. Ο συγκεκριμένος αριθμός τους φέρνει να ξεπερνούν από το απόλυτο ρεκόρ των Invincibles της Άρσεναλ, που σταμάτησαν στα 27.\nΠιο αναλυτικά, οι «κανονιέρηδες» είχαν μείνει αήττητοι από τον Απρίλιο του 2003 ως τον Σεπτέμβριο του 2004. Ένα ρεκόρ που η Γιουνάιτεντ ισοφάρισε στο παιχνίδι της Κυριακής (22/8/21) στην έδρα της Σαουθάμπτον. Βέβαια, η Γιουνάιτεντ δεν έμεινε μέχρι εδώ. Κατάφερε να κάνει δικό της και το απόλυτο ρεκόρ πριν ολοκληρωθεί ο Αύγουστος του 2021 αφού και το αμέσως επόμενο της παιχνίδι της ήταν επίσης μακριά από το «Ολντ Τράφορντ», στην έδρα της Γουλβς, στο οποίο επικράτησε δύσκολα με 0-1. Κάπως έτσι έγραψε ιστορία!\nPrevious article30/08: Τα σημαντικότερα αθλητικά γεγονότα της ημέρας\nNext articleΌταν ένας Ιρλανδός ρεπόρτερ κλήρωσε τον ΑΠΟΕΛ στο Γιουρόπα Λιγκ


Πέμπτη, 21 Οκτωβρίου 2021 08:00:33 ΠΜ\nΑρχική›Απόψεις›Από θέσεως...›Κωνσταντίνος Μίχαλος›Οι Μικρομεσαίες Επιχειρήσεις μετά την κρίση\n12:44 - 06 Μαϊ 2020\nΣτην προσπάθεια αυτή θα πρέπει να υπερκεραστούν δύο βασικά εμπόδια. Το πρώτο αφορά την πρόσβαση σε χρηματοδότηση για την πραγματοποίηση των απαιτούμενων επενδύσεων. Για την αντιμετώπισή του, απαιτούνται άμεσες αποφάσεις από την πλευρά της Πολιτείας, για εμπροσθοβαρή προγράμματα οικονομικής στήριξης, ειδικά σχεδιασμένα για τις ανάγκες των μικρομεσαίων επιχειρήσεων. Ένα δεύτερο σημαντικό εμπόδιο, αφορά το έλλειμμα εξειδικευμένης τεχνογνωσίας και καθοδήγησης που αντιμετωπίζουν οι μικρομεσαίες επιχειρήσεις, τόσο στην κατάρτιση των επιχειρηματικών σχεδίων όσο και στην αναζήτηση χρηματοδότησης.\nΑυτό το έλλειμμα στοχεύει να καλύψει το πρόγραμμα AdviceforSmallBusiness – ASB, που ανέλαβαν να υλοποιήσουν από κοινού το ΕΒΕΑ και η EY Ελλάδας, με την επιδότηση και τη συνεργασία της Ευρωπαϊκής Τράπεζας Ανασυγκρότησης και Ανάπτυξης (EBRD). Το πρόγραμμα αφορά την παροχή συμβουλευτικών υπηρεσιών ειδικά σχεδιασμένων για τις ανάγκες των ελληνικών μικρομεσαίων επιχειρήσεων και προσαρμοσμένων στις ιδιαίτερες συνθήκες της κρίσης. Το πρόγραμμα επιδοτείται από την EBRD, η οποία καλύπτει το 70% - 75% του συνολικού ποσού συμμετοχής σε αυτό, για έργα που πραγματοποιούνται με τοπικούς συμβούλους.\nΣε μια εποχή όπου οι συνθήκες λειτουργίας της αγοράς αλλάζουν δραματικά, η ανάγκη μετασχηματισμού των ελληνικών μικρομεσαίων επιχειρήσεων είναι πιο επιτακτική από ποτέ. Τα Επιμελητήρια αναλαμβάνουν ενεργό ρόλο σε αυτή την προσπάθεια, διεκδικώντας τις απαραίτητες παρεμβάσεις από την πλευρά της Πολιτείας, αλλά και παρέχοντας πρόσβαση σε χρήσιμα εργαλεία, τα οποία επιτρέπουν στις ελληνικές μικρομεσαίες επιχειρήσεις να κερδίσουν την πρόκληση της επόμενης ημέρας.


Να αντέξουμε ακόμα 30 μέρες! – apoel.net\nΑρχική/ΕΙΔΗΣΕΙΣ/Να αντέξουμε ακόμα 30 μέρες!\nΝα αντέξουμε ακόμα 30 μέρες!\nTα δεδομένα όσον αφορά το ρόστερ του ΑΠΟΕΛ είναι ξεκάθαρα και παρά το ότι δεν υπάρχει επίσημη τοποθέτηση από τους υπεύθυνους εἰναι δεδομένο ότι βλέπουν και αυτοί όσα κάνουν τον κόσμο να απορεί και να εξοργίζεται. Οι τραγικές επιλογές των Μαντούκα και Πασιένσια άφησαν την ομάδα χωρίς μπακ ενώ εκτός του Καβενάγκι δεν υπάρχει αξιόπιστη επιλογή καθαρόαιμου επιθετικού. Αναφερόμαστε μόνο στις πιο τρανταχτές ανισορροπίες του ρόστερ έστω και αν υπάρχει ανάγκη για γενικότερο ξεκαθάρισμα το οποίο δεν μπορεί να γίνει άμεσα.\nΟ Κετσπάγια ήξερε ότι κληρονόμησε μια προβληματική κατάσταση και είναι για αυτό που από την πρώτη μέρα στις δηλώσεις του είπε ότι δεν μπορεί να υπάρξει άμεση βελτίωση και αλλαγές πριν τον Ιανουάριο. Η απόδοση της ομάδας και τα μεγάλα σκορ σε κάποιους αγώνες έδωσαν την εντύπωση ότι ο Τίμουρ έκανε ένα μικρό θαύμα αλλά οι αγώνες στην Ευρώπη και τα ντέρμπι μας προσγείωσαν στην πραγματικότητα.\nΤο ζητούμενο για την ομάδα μας είναι να βρει τον τρόπο με τον οποίο θα αντέξει τις επόμενες 30 μέρες με την προσδοκία ότι στην συνέχεια θα διορθωθεί η κατάσταση με την έλευση παικτών της προκοπής.\nΠρόκειται για ένα καθοριστικό χρονικό διάστημα αφού η ομάδα μας θα αντιμετωπίσει κατά σειρά τις Αγία Νάπα, Απόλλων, Ερμή, Πάφο και Αεκ. Το ζητούμενο μέσα από τη σειρά των πέντε αυτών αγώνων είναι η παραμονή στην κορυφή. Για να γίνει αυτό οι παίκτες του Κετσπάγια πρέπει να κάνουν την υπέρβαση τους αφού όπως φάνηκε και στην πράξη σκοντάφτουμε στα δύσκολα.\nΟι αγώνες πρωταθλήματος μέχρι το τέλος του 2015:\n30.11.2015 Αγία Νάπα Vs ΑΠΟΕΛ\n05.12.2015 ΑΠΟΕΛ Vs Απόλλωνας\n14.12.2015 ΑΠΟΕΛ Vs Ερμής\n19.12.2015 Πάφος Vs ΑΠΟΕΛ\n22.12.2015 ΑΠΟΕΛ Vs Άεκ\nΠροηγούμενο Προπώληση Shalke 04 – ΑΠΟΕΛ\nΕπόμενο Thailand (1470)


Αυτός ο τρελός δρόμος στην Γαλλία εξαφανίζεται δυο φορές την ημέρα κάτω από την θάλασσα.\nΠΕΡΙΕΡΓΑΤΑΞΙΔΙΑ 20/09/2016 432 loading...\nΤο Passage du Gois είναι ένας δρόμος που συνδέει τον κόλπο του Burnёf με το νησί της Noirmoutier στη Γαλλία. Λόγω της πλημμυρίδας, μπορείτε να τον οδηγήσετε μόνο δύο φορές την ημέρα για μερικές ώρες προτού να αρχίσει να πλημμυρίζει. Τον υπόλοιπο χρόνο είναι κρυμμένος 3,9 μέτρα κάτω από τα κύματα.\nΠαρακάτω μοιραζόμαστε μαζί σας μερικές φωτογραφίες από αυτόν το ασυνήθιστο δρόμο που αποτελεί πρόκληση ακόμη και για τους πιο έμπειρους ταξιδιώτες.\n© h1apnΤο 1701, το φυσικό αυτό πέρασμα που συνδέει την ηπειρωτική χώρα με το νησί της Noirmoutier αναφέρθηκε για πρώτη φορά σε χάρτη. Γύρω στο 1840, μια τακτική υπηρεσία άρχισε να παρέχεται με αυτοκίνητο ή με άλογο. Σήμερα, ο δρόμος είναι μακρύς περίπου 4 χιλιόμετρα.\n© feel-planetΦαίνεται ένας συνηθισμένος δρόμος αλλά στην πραγματικότητα είναι εξαιρετικά επικίνδυνος. Στις δύο άκρες του δρόμου υπάρχουν ειδικές επιτροπές, οι οποίες θα σας πουν αν ο δρόμος είναι βατός ή όχι. Όμως, κάθε χρόνο πολλοί ταξιδιώτες που αγαπούν τις περιπέτειες παγιδεύονται με την γρήγορη άνοδο των νερών όταν αρχίζει η παλίρροια.\nΓια όσους έχουν παγιδευτεί μεταξύ των παλιρροιών,υπερυψωμένοι πύργοι διάσωσης βρίσκονται σε όλο το μήκος της Passage du Gois. Ένας οδηγός μπορεί να αναρριχηθεί σε αυτούς τους πύργους και να περιμένουν μέχρι να διασωθούν ή μέχρι η παλίρροια να κατεβαίνει και πάλι. Θα πρέπει να πει αντίο στο αυτοκίνητό του, όμως!\n© drive2Δείτε το βίντεο\nΑπίστευτες ταρίφες: Αυτές είναι οι δέκα πιο ακριβές βίζιτες! Βρίσκεται Ελληνίδα ανάμεσά τους;; (PHOTOS) 13/05/2016


Πέθανε ο πρώτος άνθρωπος στον οποίο έγινε για πρώτη φορά επιτυχώς μεταμόσχευση καρδιάς από χοίρο - PeloponnisosNews Online\nΑρχική Eπικαιρότητα Πέθανε ο πρώτος άνθρωπος στον οποίο έγινε για πρώτη φορά επιτυχώς μεταμόσχευση...\nΠέθανε ο πρώτος άνθρωπος στον οποίο έγινε για πρώτη φορά επιτυχώς μεταμόσχευση καρδιάς από χοίρο\nΜια νέα ελπίδα για ζωή δόθηκε πριν περίπου δύο μήνες στον Ντέιβιντ Μπένετ, τον 57χρονο Αμερικανό ο οποίος έγινε τότε ο πρώτος άνθρωπος στον κόσμο, στον οποίο πραγματοποιήθηκε η πρωτοποριακή μεταμόσχευση καρδιάς ενός γενετικά τροποποιημένου χοίρου.\nΗ ειδική άδεια για τη μεταμόσχευση καρδιάς από χοίρο σε άνθρωπο δόθηκε από την Υπηρεσία Τροφίμων και Φαρμάκων (FDA) των ΗΠΑ, με το σκεπτικό ότι αν δεν γινόταν, ο Ντέιβιντ Μπένετ θα πέθαινε. Η κατάστασή του ήταν καλή τρεις μέρες μετά την πειραματική επέμβαση, η οποία κράτησε επτά ώρες και πραγματοποιήθηκε από γιατρούς του Ιατρικού Κέντρου του Πανεπιστημίου του Μέριλαντ στη Βαλτιμόρη.\nΔυο μήνες μετά, ωστόσο, ο 57χρονος πέθανε…\nΟι θεράποντες ιατροί, σύμφωνα με διεθνή Μέσα ενημέρωσης, δεν έδωσαν λεπτομέρειες για την ακριβή αιτία θανάτου, λέγοντας μόνο πως η κατάσταση της υγείας του ξεκίνησε να επιδεινώνεται κάποιες μέρες νωρίτερα.\nΟ γιος του ευχαρίστησε το νοσοκομείο για την ύστατη αυτή προσπάθεια με την μεταμόσχευση καρδιάς από χοίρο, λέγοντας πως η οικογένειά του ήλπιζε να ανοίξει ο δρόμος για να μπει ένα τέλος στο πρόβλημα της έλλειψης οργάνων από ανθρώπους.\nΤις ημέρες μετά την επιτυχή μεταμόσχευση καρδιάς, οι πληροφορίες έλεγαν πως το προσδόκιμο ζωής του 57χρονου δεν ήταν σαφές, ωστόσο οι γιατροί ανέφεραν πως η καρδιά του γενετικά τροποποιημένου χοίρου ήταν η τελευταία του ελπίδα για να σωθεί.\nΜετά την πρωτοποριακή επέμβαση, ο Ντέιβιντ Μπένετ φάνηκε να ανοίγει το δρόμο για νέου είδους μεταμοσχεύσεις με την ελπίδα να σώσουν τις ζωές πολλών ανθρώπων σε όλο τον κόσμο, λόγω της έλλειψης επαρκών ανθρωπίνων οργάνων για μεταμόσχευση.\nΠροηγούμενο άρθροΣφοδρή χαλαζόπτωση και τσουχτερό κρύο έφερε ο «Φίλιππος» στην Τρίπολη (video)\nΕπόμενο άρθροΔημοτικό Σχολείο Ισθμίας : Τα παιδιά σχηματίζουν με τα σώματά τους το σχήμα της ειρήνης


You'll Never Walk Alone... :: Άρθρα :: Το υπόγειο\nΑρχική » Άρθρα » You'll Never Walk Alone...\nby Stergios Kostoulas (27/06/2020)\nΚι όμως, είναι αυτές οι στιγμές. Είναι αυτές οι στιγμές που κάποιοι ποδοσφαιρικοί ήρωες ζωντανεύουν, βγαίνουν από την οθόνη της τηλεόρασης και βολτάρουν στο σαλόνι σου. Αποσβολωμένος τους κοιτάς και δεν μπορείς να μιλήσεις. Είσαι δέκα χρονών και βλέπεις έναν μικρό Θεό με το όνομα Diego να βγαίνει από την οθόνη, να φτάνει για λίγο μέχρι τον καναπέ και μετά να επιστρέφει σε αυτή. Γυρνάς να κοιτάξεις ξανά και βλέπεις μόνο έναν άντρα γύρω στα 40 να είναι ανεβασμένος στον καναπέ και να χοροπηδάει όπως εσύ, όπως εσύ που είσαι δέκα. Να χοροπηδάει όπως εσύ και να σε κοιτάζει. Δεν αρθρώνει λέξη κι όμως σου μιλάει με το βλέμμα του: «Σε ευχαριστώ που ήσουν εδώ μαζί μου αυτή τη στιγμή, σε ευχαριστώ που θα θυμάσαι αυτή τη στιγμή για πάντα. Σε ευχαριστώ που σε κάτι τέτοιες αντίστοιχες στιγμές και σε κάθε όμορφο γκολ θα με σκέφτεσαι».\nΤα χρόνια περνούν και βρίσκεσαι στη θέση του 40αρη. Μεταφέρεις αυτή την ιστορία με τον πατέρα και στα παιδιά σου. Υποστηρίζεις με την ψυχή σου μια ομάδα που άνετα, τα τελευταία 30 χρόνια, θα μπορούσε να σε στείλει στο γιατρό. Που έχει χάσει με κάθε απίθανο τρόπο κι έχει κερδίσει με κάθε – εκτός λογικής- είδος ανατροπής. Που πριν από κάθε αγώνα σκέφτεσαι αν αντί για μπίρα θα πρέπει να πάρεις κι ένα Xanax. Που έχεις επιστρέψει από την κόλαση κι έχεις κατακτήσει ένα κύπελλο Ευρώπης, όταν ήσουν ήδη πεσμένος, κι έχεις χάσει ένα πολυπόθητο πρωτάθλημα από ένα παιδικό λάθος, από ένα γλίστρημα του αρχηγού σου. Και είσαι πάλι κάτω και συνεχίζεις να τραγουδάς.\nΚαι πριν από ένα χρόνο και σε άλλο ένα σημαντικό παιχνίδι, είσαι πάλι με την πλάτη στον τοίχο. Και είσαι σχεδόν στην ηλικία που ήταν τότε και ο πατέρας σου. Και βλέπεις τον αγώνα με φίλους και τα παιδιά σου. Και όλα μοιάζουν από την αρχή χαμένα. Όλα εναντίον σου για ακόμη μια φορά. Απέναντί σου ένα μεγαθήριο του σύγχρονου ποδοσφαίρου. Κι όμως, ο χρόνος θα παγώσει, μια ακόμη ανατροπή εκτός λογικής (ειλικρινά, δεν μπορεί να υπάρξει εξήγηση γι’ αυτό) θα πραγματοποιηθεί, και έντεκα αυτή τη φορά μικροί ήρωες με κόκκινα θα βγουν απ’ την οθόνη και θα έρθουν να σε χτυπήσουν στην πλάτη. Είσαι το ίδιο αποσβολωμένος και προσπαθείς να τραγουδήσεις το “You’ ll Never Walk Alone”. Κοιτάζεις κι εσύ τους γιους σου και προσπαθείς να τους πεις πως αυτή τη στιγμή θα τη διηγούνται με τη σειρά τους και στα δικά τους παιδιά. Προσπαθείς να αρθρώσεις λέξη, αλλά τα μάτια σου γίνονται κατακόκκινα, οι λέξεις κόβονται στη μέση και τα δάκρυα τρέχουν. Άλλη πάστα ανθρώπων οι γονείς μας, μιλούσαν περισσότερο με τα μάτια παρά με τις λέξεις.\nΗ Λίβερπουλ κέρδισε εχθές το βράδυ το πρωτάθλημα Αγγλίας έπειτα από 30 χρόνια! Όλο το βράδυ σκεφτόμουν τους λόγους για τους οποίους υποστηρίζω αυτή την ομάδα. Δεν έχω πάει στο Merseyside και στο Λίβερπουλ. Δεν έχω πάει καν στην Αγγλία. Μήπως φταίνε οι Beatles και οι κατακόκκινη εμφάνιση; Ειλικρινά, είναι να αναρωτιέσαι!\nΤο πρωί, πριν πάω στη δουλειά, χτύπησε το τηλέφωνο. Ήταν ο μεγάλος μου ο γιος που παραθερίζει στην ιδιαίτερη πατρίδα μου, στους γονείς μου. “Μπαμπά, το πήρε η Λίβερπουλ! Δεν πιστεύω να έκλαιγες πάλι εχθές; Α καλά, δεν απαντάς…έκλαιγες”. Και ξαφνικά έχω όλες τις απαντήσεις. Σ’ ευχαριστώ Liverpool!\nΥ. Γ: Το τραγούδι των Pink Floyd "Fearless", από το άλμπουμ του 1971 Meddle, περιέχει αποσπάσματα από το "You'll Never Walk Alone", όπως το τραγουδούν οι οπαδοί της Λίβερπουλ.


΄Εξαλλοι είναι οι Γερμανοί με τις επικρίσεις της Γαλλίδας υπουργού Οικονομικών για το εμπορικό τους πλεόνασμα. Όλα μπαίνουν στη συζήτηση, ο πόλεμος, το Τείχος και, φυσικά, η Ελλάδα.\n«Ε,όχι να μας δίνει μαθήματα κι η Γαλλία, που με την κρατική βιομηχανική της πολιτική αλλοιώνει μονίμως τον διεθνή ανταγωνισμό!», έγραψε χθες η Ντι Βελτ. «Οποιος θέλει να προχωρά μπροστά πρέπει να προσανατολίζεται χρησιμοποιώντας ως παράδειγμα τον καλύτερο, και όχι να προσπαθεί να τον τραβήξει μαζί του προς τα κάτω», σάρκασε η Ζιντόιτσε Τσάιτουνγκ. Αφορμή γι΄αυτή την έκρηξη ήταν η συνέντευξη της Κριστίν Λαγκάρντ στους Φαϊνάνσιαλ Τάιμς, όπου επιτέθηκε στη Γερμανία για την πολιτική των υψηλών εμπορικών πλεονασμάτων (135,8 δισ. ευρώ το 2009!) και την κάλεσε να αυξήσει την εγχώρια ζήτηση ώστε να τονωθεί η οικονομική ανάπτυξη στην ευρωζώνη.\nΗ Γερμανία έχει εν μέρει δίκιο, παρατηρεί ο Ερίκ Λε Μπουσέ στη γαλλική ιστοσελίδα Slate. Πλήρωσε ακριβά την ενοποίησή της. Πλήρωσε ακριβά και την υιοθέτηση του ευρώ. Το deal που παρουσιάστηκε στην κοινή της γνώμη προέβλεπε την εγκατάλειψη του μάρκου με αντάλλαγμα το οριστικό ξεκαθάρισμα των λογαριασμών με τους συμμάχους για τις επιπτώσεις του πολέμου. Τα 80 εκατομμύρια των Γερμανών δέχθηκαν να μειωθεί η αγοραστική τους δύναμη και η κοινωνική τους προστασία. Κι ύστερα διαπίστωσαν, πρώτα με θλίψη και στη συνέχεια με οργή, ότι άλλες χώρες συνέχιζαν να ζουν πάνω από τις δυνατότητές τους, χωρίς να καταβάλλουν προσπάθεια να κρατούν τα ελλείμματά τους χαμηλά. Πώς να τους ζητήσει λοιπόν τώρα η καγκελάριός τους- δύο μήνες μάλιστα πριν από κρίσιμες εκλογές στη Βόρεια Ρηνανία-Βεστφαλία- να βοηθήσουν μια από αυτές τις χώρες για να μη χρεοκοπήσει;\nΠροκειμένου να αυξήσει την ανταγωνιστικότητά της και να μην πληγεί από τους φτηνότερους Ασιάτες και Ανατολικοευρωπαίους ανταγωνιστές της, η Γερμανία ακολούθησε την τελευταία δεκαετία πολιτική συγκράτησης των μισθών. Με τον τρόπο αυτό έδωσε ώθηση στις εξαγωγές της εις βάρος της εγχώριας ζήτησης. ΄Εγινε κατά κάποιο τρόπο η «Κίνα της Ευρώπης». Όπως παρατηρεί όμως ορθώς η Λαγκάρντ, αυτό το μοντέλο μακροπρόθεσμα δεν είναι βιώσιμο. Η Γερμανία είναι μέλος μιας ένωσης. Κι όταν υπάρχουν σημαντικές οικονομικές ανισορροπίες μεταξύ των μελών αυτής της ένωσης, πρέπει είτε να μετακινούνται άνθρωποι εκεί όπου υπάρχει δουλειά είτε να διοχετεύονται πόροι στις χώρες που μένουν πίσω. Αλλά η Ευρώπη δεν διαθέτει τέτοιους μηχανισμούς. Πρέπει λοιπόν να προταθεί στους Γερμανούς ένα νέο deal: δημοσιονομική και νομισματική πειθαρχία με αντάλλαγμα την αύξηση της εγχώριας ζήτησής τους. Ο τρόπος με τον οποίο θα επιτευχθεί αυτό είναι δική τους υπόθεση.\nΚαι πώς θα επιτευχθεί η εισαγωγή στη Γερμανία περισσοτέρων ελληνικών προϊόντων ή, γενικότερα, προϊόντων «made in ΡΙGS»; Αυτό είναι (και) δική μας υπόθεση.\nΤαλαιπωρημένη λέξη η γενοκτονία. Με το παραμικρό την ξεστομίζουμε. Κι εκείνοι που την απορρίπτουν για τη δική τους αυλή σπεύδουν να τη χρησιμοποιήσουν για τους άλλους.\nΑς πάρουμε τους Αρμένιους. Αγωνίζονται εδώ και δεκαετίες να χαρακτηριστεί γενοκτονία ο βιασμός και η σφαγή 1,5 εκατομμυρίου ομοεθνών τους το 1915 από τα οθωμανικά στρατεύματα. Αυτό δεν εμπόδισε όμως το Κρατικό Πανεπιστήμιο του Γερεβάν να τιμήσει το 2007 τον υπ΄ αριθμόν ένα αρνητή του Ολοκαυτώματος: τον Μαχμούντ Αχμαντινετζάντ. Ο πρόεδρος του Ιράν δέχθηκε την τιμητική διάκριση, αλλά δεν επισκέφθηκε το Μνημείο της Γενοκτονίας των Αρμενίων επικαλούμενος ανειλημμένες υποχρεώσεις στην Τεχεράνη.\nΟι Τούρκοι δεν είναι λιγότερο υποκριτές, γράφει ο Χένρι Μπάρκεϊ στην Ουάσιγκτον Ποστ. Διαρρηγνύουν τα ιμάτιά τους για την «γενοκτονία των Αρμενίων », αλλά έχουν κατηγορήσει επανειλημμένα το Ισραήλ για γενοκτονία στα παλαιστινιακά εδάφη. Ο πρόεδρος του τουρκικού Κοινοβουλίου δήλωσε πρόσφατα ότι ο φόνος 400 Αζέρων από Αρμένιους το 1992 στο Ναγκόρνο Καραμπάχ ήταν γενοκτονία. Αλλά και ο Ερντογάν κατηγόρησε πέρυσι τους Κινέζους ότι διέπραξαν γενοκτονία στη Σιντζιάνγκ, αν και αρνήθηκε να χρησιμοποιήσει τον ίδιο όρο για τις σφαγές στο Νταρφούρ. Το επιχείρημά του; Ότι οι Μουσουλμάνοι δεν διαπράττουν γενοκτονίες...\nΣτην πράξη, όλα αυτά μικρή σημασία έχουν. Όπως μικρή σημασία έχει η πρόσφατη ψηφοφορία στην Επιτροπή Εξωτερικών Υποθέσεων της Βουλής των Αντιπροσώπων. Ακόμη κι αν το σχετικό ψήφισμα περί γενοκτονίας των Αρμενίων υιοθετούνταν από την ολομέλεια του Κογκρέσου, η αμερικανική κυβέρνηση δεν θα ήταν υποχρεωμένη να το δεχθεί αφού δεν είναι δεσμευτικό. Ακόμη κι αν η αμερικανική κυβέρνηση το υιοθετούσε, οι Αρμένιοι δεν θα μπορούσαν να διεκδικήσουν αποζημιώσεις αφού η Συνθήκη περί Γενοκτονίας που ψήφισαν τα Ηνωμένα Εθνη το 1948 δεν έχει αναδρομική ισχύ.\nΜεγαλύτερη σημασία, αντίθετα, έχουν μερικές φορές οι λεπτομέρειες. Σε ένα τηλεγράφημα λοιπόν του Εβραϊκού Τηλεγραφικού Πρακτορείου (που αποτελεί, ας πούμε, το Ασοσιέιτεντ Πρες του εβραϊκού κόσμου) διαβάζουμε ότι το ισραηλινό λόμπι στις Ηνωμένες Πολιτείες ακολούθησε αυτή τη φορά πολύ διαφορετική στάση απ΄ ό,τι στο παρελθόν. Ενώ παλιότερα αγωνιζόταν σκληρά να μην ευδοκιμήσουν οι πιέσεις για την αναγνώριση της γενοκτονίας των Αρμενίων, με το επιχείρημα ότι θα πλήττονταν οι σχέσεις της Τουρκίας τόσο με τις Ηνωμένες Πολιτείες όσο και με το Ισραήλ, αυτήν τη φορά τήρησε ουδέτερη στάση. Ο λόγος; Η επιδείνωση των σχέσεων της Τουρκίας με το Ισραήλ και η άρνηση της τουρκικής κυβέρνησης να λάβει μέτρα κατά του αντισημιτισμού.\nΤι σχέση έχουν όλα αυτά με τα γεγονότα του 1915; Καμιά, φυσικά. Η Ιστορία υποφέρει και πάλι στα χέρια των πολιτικών. Κι ο Ρόμπερτ Φισκ της Ιντιπέντεντ υπενθυμίζει ένα ερώτημα που είχε απευθύνει το 1939 ο Χίτλερ στους στρατηγούς του λίγο πριν εισβάλλει στην Πολωνία: «Ποιος θυμάται τώρα τους Αρμένιους;» Ολο και λιγότεροι, θα απαντούσε κανείς. Και συνήθως για λάθος λόγους.\nΈχουν και τα παράδοξα τα όριά τους. Όπως είπε ο πρόεδρος της Ισλανδίας, «απλοί άνθρωποι, αγρότες και ψαράδες, γιατροί, νοσοκόμες, δάσκαλοι, καλούνται να πληρώσουν για ένα πρόβλημα που δημιούργησαν ανεύθυνοι άπληστοι τραπεζίτες».\nΛογικό ήταν, λοιπόν, από τη στιγμή που ρωτήθηκαν με δημοψήφισμα, οι Ισλανδοί να απορρίψουν με συντριπτική πλειοψηφία την αποζημίωση των Βρετανών και Ολλανδών πελατών της χρεοκοπημένης τράπεζας Ιcesave από τα δικά τους πορτοφόλια. Όπως βέβαια έσπευσε να διευκρινίσει η κυβέρνηση του Ρέικιαβικ, η απόρριψη αυτή ήταν «συμβολική». Τα χρήματα θα επιστραφούν (σε αντίθετη περίπτωση, το Διεθνές Νομισματικό Ταμείο δεν θα χορηγήσει στη χώρα τη δεύτερη δόση του δανείου που έχει συμφωνηθεί και η Βρετανία θα μπλοκάρει την ένταξη της χώρας στην Ε.Ε.). Το παράδοξο παραμένει. Και δεν είναι βέβαια το μόνο.\nΑς πάρουμε τα πολυσυζητημένα hedge funds. Σύμφωνα με την Ουόλ Στριτ Τζέρναλ, τα μεγαλύτερα αμερικανικά κερδοσκοπικά κεφάλαια στοιχημάτιζαν συντονισμένα (και ορθώς, όπως αποδείχθηκε) στην πτώση του ευρώ. Να τα ρίξουμε στην πυρά; Οχι βέβαια: να τα εκθειάσουμε, αφού συμβάλλουν στην ενίσχυση της ανταγωνιστικότητας της ευρωπαϊκής οικονομίας απέναντι στους Αμερικανούς και Ιάπωνες ανταγωνιστές της. Όπως είπε ο Νικολά Σαρκοζί, «μεγαλύτερη υποτίμηση οδηγεί σε περισσότερες εξαγωγές». Να εξέφρασε άραγε χθες τις ευχαριστίες του για το θέμα αυτό στον Έλληνα Πρωθυπουργό;\nΆλλο παράδοξο: αφού οι τραπεζίτες ανάγκασαν τα κράτη να υπερχρεωθούν για να περιορίσουν τις επιπτώσεις της οικονομικής κρίσης, σπεύδουν τώρα να τους σώσουν. Από τύψεις; Οχι βέβαια, γράφει ο Πιερ-Αντουάν Ντελομαί στη Μοντ. Η σωτηρία αυτή είναι ιδιαίτερα προσοδοφόρα: οι τραπεζίτες δανείζονται από τις κεντρικές τράπεζες με επιτόκιο κοντά στο 0% και αγοράζουν κρατικά ομόλογα με κέρδος πάνω από 3%. Η διαφορά πάει στις τσέπες τους, όπως δείχνουν και τα κέρδη που αποκόμισαν το 2009. Με άλλα λόγια, οι Πόρσε που αγοράζουν (πάλι) τα golden boys και οι διακοπές που πηγαίνουν (πάλι) στις Σεϋχέλλες πληρώνονται με χρήματα των ευρωπαίων φορολογουμένων. Από την άλλη πλευρά, η μαζική αγορά κρατικών ομολόγων από τις τράπεζες κρατά τα επιτόκια σε χαμηλά επίπεδα, δίνοντας τη δυνατότητα στις βιομηχανικές χώρες να εκπληρώνουν χωρίς δυσκολία τις υποχρεώσεις τους. Η Goldman Sachs και οι άλλες τράπεζες επιτρέπουν την αποζημίωση εκατομμυρίων ανθρώπων που έχασαν τη δουλειά τους εξαιτίας της κρίσης που εκείνες δημιούργησαν!\nΑρκετά μπερδεμένα όλα αυτά. Για να πάρουμε λίγο οξυγόνο, ο Γάλλος δημοσιογράφος προτείνει ένα βιβλίο που κυκλοφόρησε πρόσφατα με τίτλο «Ο τραπεζίτης και ο φιλόσοφος» (εκδ. Ρlon). Ο Φρανσουά Ανρό, διευθύνων σύμβουλος της Rothschild & Cie, συνομιλεί με τον συγγραφέα Ροζέ-Πολ Ντρουά για τον Σοπενάουερ και τα subprimes, τον Πλάτωνα και τη Lehman Βrothers. Από την ανάγνωση του βιβλίου βγαίνεις πιο ενημερωμένος και λιγότερο οργισμένος, κάτι ιδιαίτερα ευπρόσδεκτο μέσα στη σημερινή σύγχυση.\nΘα γίνουμε, λέει, φτωχότεροι με τα νέα μέτρα. Σιγά το πράγμα! Συμβαίνει και στις πλουσιότερες των οικογενειών.\nΦτωχός, σύμφωνα με τα κριτήρια του ΟΟΣΑ, είναι όποιος εισπράττει κάτω από το 60% του μέσου εισοδήματος. Το όριο αυτό ισοδυναμεί στη Γερμανία με 965 ευρώ για έναν άνθρωπο που ζει μόνος και με 1.943 ευρώ για μια οικογένεια με δύο παιδιά. Με βάση αυτόν τον ορισμό, ο αριθμός των φτωχών στη χώρα αυξήθηκε μέσα σε μια δεκαετία από 8 σε 11,5 εκατομμύρια. Ένας στους επτά Γερμανούς είναι επισήμως φτωχός. Και στην κατηγορία των κάτω των 25 ετών, το ποσοστό αυτό φτάνει το 25%. Πρόκειται βέβαια για φαύλο κύκλο. Όταν είσαι νέος και δεν έχεις χρήματα, δυσκολεύεσαι να τελειώσεις τις σπουδές σου, άρα και να βρεις δουλειά. Όπως έχουν δείξει όμως διάφορες έρευνες, η ανεργία είναι ο κυριότερος λόγος που οδηγεί στη φτώχεια.\nΕκτός από τους νέους, το άλλο θύμα της φτώχειας είναι τα παιδιά. Σύμφωνα με έρευνα του γερμανικού Ινστιτούτου οικονομικών ερευνών (DΙW), μόνο το 15% των παιδιών κάτω των 3 ετών βρίσκουν θέση σε παιδικό σταθμό. Αυτό αναγκάζει πολλές μητέρες να μένουν στο σπίτι. Η κατάσταση επιδεινώνεται όταν οι μητέρες μεγαλώνουν μόνες τα παιδιά τους. «Το ποσοστό των μονογονεϊκών οικογενειών που απειλούνται από τη φτώχεια φτάνει το 40%», τονίζουν οι συντάκτες της σχετικής έκθεσης Γιοακίμ Φρικ και Μάρκους Γκράμπκα. «Η οικονομική ενίσχυση μπορεί να θεραπεύει τα συμπτώματα, αλλά όχι και τα αίτια της φτώχειας. Η αύξηση των επενδύσεων στις υπηρεσίες φύλαξης των παιδιών θα ήταν πιο αποτελεσματική».\nΑν αυτά συμβαίνουν στην πλουσιότερη χώρα της Ευρώπης, τα πράγματα είναι ακόμη χειρότερα στην πλουσιότερη χώρα του κόσμου. Εδώ, οι «νέοι φτωχοί» υπολογίζονται σε 25 εκατομμύρια. Σύμφωνα με πρόσφατη έρευνα του Νortheastern University, η ανεργία στο πιο φτωχό ένα δέκατο του ενεργού πληθυσμού της Αμερικής (όπου το ετήσιο οικογενειακό εισόδημα δεν ξεπερνά τα 12.500 δολάρια) έφτασε το τελευταίο τρίμηνο του 2009 το 30,8%. Το ποσοστό αυτό είναι κατά πέντε ποσοστιαίες μονάδες μεγαλύτερο της ανεργίας που καταγράφηκε στο αποκορύφωμα της Μεγάλης Ύφεσης, τη δεκαετία του ΄30, και τριπλάσιο του αμερικανικού μέσου όρου. Κοντά στο 20% είναι και η ανεργία στο αμέσως λιγότερο φτωχό ένα δέκατο του ενεργού πληθυσμού. Και στους αριθμούς αυτούς δεν περιλαμβάνονται εκατομμύρια άποροι που έχουν σταματήσει εδώ και χρόνια να ψάχνουν για δουλειά.\nΌταν ένας Αμερικανός χάνει τη δουλειά του, γρήγορα χάνει και την ασφάλισή του (αν βέβαια είχε). Κι όπως λέει στους Νιου Γιορκ Τάιμς ο Ράντι Αλμπίντα, οικονομολόγος στο Πανεπιστήμιο της Μασαχουσέτης, «όταν χάνεις την κοινωνική σου προστασία, βυθίζεσαι σ΄ έναν υπόγειο κόσμο». Κανείς δεν σε δανείζει ή, όταν σε δανείζει, το κάνει με εξωφρενικό επιτόκιο. Κάτι μας θυμίζει, κάτι μας θυμίζει...\nΗ Γερμανία συμπεριφέρεται σαν τον έμπορο ναρκωτικών που πουλά τα προϊόντα του σε πελάτες από την Ελλάδα, την Ισπανία, την Πορτογαλία ή την Ιρλανδία, όλους τζάνκι της κατανάλωσης.\nΗ παρομοίωση δεν ανήκει σε μας, δεν θα τολμούσαμε ποτέ κάτι τέτοιο σε μια στιγμή που μοιάζει να εξυφαίνεται ένας απροσδόκητος ελληνογερμανικός έρωτας, με τους Γερμανούς δημοσιογράφους να ζητούν σύσσωμοι συγγνώμη για το εξώφυλλο του Focus και την καγκελάριο Μέρκελ να ετοιμάζει το ωραίο της φόρεμα με το μεγάλο ντεκολτέ για να υποδεχθεί την Παρασκευή τον Γιώργο Παπανδρέου και να τον παρακαλέσει να πάρει βοήθεια από εκείνη, κι όχι από το Διεθνές Νομισματικό Ταμείο. Αυτός που χαρακτηρίζει τη Γερμανία «ντίλερ της Ευρώπης» είναι ο Μπερτράν Γκρολαμπέρ, καθηγητής στο Skema Βusiness School της Γαλλίας. Η σημερινή οικονομική κατάσταση της Ελλάδας- γράφει στη Λιμπερασιόν - δεν θα ήταν τόσο δραματική αν η Ευρώπη δεν είχε δώσει λευκή επιταγή στους Έλληνες να αγοράζουν σε χαμηλές τιμές Μercedes, ΒΜW και άλλα προϊόντα made in Germany. Η οικονομική στρατηγική της Γερμανίας συνίσταται στη δημιουργία εμπορικών πλεονασμάτων σε σχέση με τους εταίρους της. Κι αφού τους έθισε στην κατανάλωση, τώρα τους ζητά να αποτοξινωθούν.\nΣφίξτε το ζωνάρι, ο πληθωρισμός θα πέσει, η ανταγωνιστικότητά σας θα ανεβεί, τα έσοδα από τη φορολογία θα αποζημιώσουν τους ξένους δανειστές σας και θα μπορέσετε να γίνετε κι εσείς ντίλερ πρώτης κατηγορίας: αυτή είναι η θεραπεία που προτείνουν σήμερα οι Βρυξέλλες στην Ελλάδα και τις άλλες χώρες του προβληματικού Νότου, ανάλογη με τη θεραπεία που είχε επιβάλει το Διεθνές Νομισματικό Ταμείο τη δεκαετία του ΄90 στην Αργεντινή, οδηγώντας την σε μια παρατεταμένη ύφεση. Ήδη, όμως, το ΔΝΤ κάνει την αυτοκριτική του και αναθεωρεί τη στάση του. Σε άρθρο τους που δημοσιεύτηκε στις 12 Φεβρουαρίου, ο επικεφαλής οικονομολόγος του Ταμείου Ολιβιέ Μπλανσάρ και οι συνεργάτες του διερωτώνται μήπως θα ήταν καλύτερα να μην έχει επιδιωχθεί ένας τόσο χαμηλός πληθωρισμός. Αν ο στόχος ήταν 4% και όχι 2%, τονίζουν, οι κεντρικές τράπεζες θα είχαν μεγαλύτερα περιθώρια ελιγμών όταν τα πράγματα άρχισαν να πηγαίνουν άσχημα.\nΟ πληθωρισμός δεν είναι λοιπόν τελικά και τόσο κακό πράγμα. Σε ένα ανάλογο συμπέρασμα αναμένεται να καταλήξουν, αργά ή γρήγορα, οι οικονομικοί ιθύνοντες της Ευρώπης και για το έλλειμμα. Όπως γράφει ο Γκρολαμπέρ, η Ευρώπη δεν μπορεί να αρκεστεί να επιβάλλει μέτρα λιτότητας στους κακούς της μαθητές. Πρέπει να επεξεργαστεί και μία οικονομική πολιτική που θα τους δώσει χρόνο να συγκλίνουν προς τις ευρωπαϊκές προδιαγραφές χωρίς να καταστραφούν ολόκληροι τομείς της οικονομίας τους. Σε αντίθετη περίπτωση, οι χώρες αυτές θα είναι αναγκασμένες να πλέουν ανάμεσα στη Σκύλλα και τη Χάρυβδη: την οικονομική στασιμότητα ή την οδυνηρή (για όλους) έξοδο από το ευρώ.


Εμφάνιση αναρτήσεων με την ετικέτα Αθανάσιος Τσακάλωφ\nΗ ίδρυση, η δράση της Φιλικής Εταιρείας και ο χαρακτήρας της Επανάστασης του 1821\nΣεπτεμβρίου 17, 2012\nΠερί ανθρωπίνων δικαιωμάτων - του Π. Κονδυλη Περί ανθρωπίνων δικαιωμάτων. Εννοιολογική σύγχυση και πολιτική εκμετάλλευση Δεν υπάρχουν ανθρώπινα δικαιώματα. Για να το πούμε ακριβέστερα: ...\nΈνταξη δύο νέων ΣΑΠ στην ΜΥΚ της Εθνικής Φρουράς - Από Σάββας Δ. Βλάσσης Πραγματοποιήθηκε, σήμερα 20 Ιανουαρίου, η τελετή ένταξης των Σκαφών Ανορθόδοξου Πολέμου «ΠΟΣΕΙΔΩΝΑΣ 1» και «ΝΗΡΕΑΣ 1», στο δυναμικό...\nΟ Γιώργος Κοντογιώργης στο Cognosco Radio για την επανάσταση του 1821 - *Ο Γιώργος Κοντογιώργης στοCognosco Radio για την επανάσταση του 1821* •16 Ιαν 2020 [image: https://yt3.ggpht.com/a/AGF-l7-4HB6qiVAsY_STpz5vxF9xUCQbL...\nΔεκαπέντε διαχρονικές εκφράσεις των Ελλήνων - *Εκφράσεις που χρησιμοποιούμε καθημερινά και κρατάνε από την αρχαιότητα!* *Στις περισσότερες των περιπτώσεων η λαϊκή σοφία, έχει τις ρίζες της στην Αρχα...


Δημοσιεύτηκε στις 26 Σεπτεμβρίου, 2019 από\tΝεκτάριος Κορδής\tin Ανακοινώσεις – Προσκλήσεις\nΑ’ Φάση Προσλήψεων\nΤα νεώτερα δεδομένα έχουν ως εξής: Τα κενά που έχουν δηλωθεί από τους ΠΔΕ για τη Γενική Παιδεία είναι 3800! Παράλληλα υπάρχουν και 26.500 ώρες για τα Μουσικά Σχολεία. Στην Ειδική Αγωγή υπάρχουν περίπου 1500 κενά κυρίως σε Τμήματα Ένταξης και σε Παράλληλη Στήριξη! Την ίδια στιγμή και η ΔΟΕ μιλά για πάνω από 4000 κενά στην Πρωτοβάθμια! Συνολικά δύο εβδομάδες μετά το άνοιγμα των σχολείων σε όλη την Εκπαίδευση έχουμε μια «κανονικότητα» στη λειτουργία των σχολικών μονάδων που μεταφράζεται σε πάνω από 10.000 λειτουργικά κενά! Σε αρκετές περιοχές της χώρας δεν διδάσκονται πανελλαδικώς εξεταζόμενα μαθήματα σε ΓΕΛ-ΕΠΑΛ!\nΚενά στην εκπαίδευση σε όλη τη χώρα\nΠροβλήματα Προσφυγικής Εκπαίδευσης\nΣχετικά με τα προβλήματα της Προσφυγικής Εκπαίδευσης να τονίσουμε ότι παρά τις συνεχείς αναφορές μας, εξακολουθεί να υπάρχει επιτακτική ανάγκη στελέχωσης με Συντονιστές Εκπαίδευσης Προσφύγων στο Κιλκίς, τη Βέροια, τη Δυτική Θεσσαλονίκη, τη Θεσπρωτία και την Κόρινθο! Η εξαγγελία της Υπουργού Παιδείας στις 18 Σεπτεμβρίου για μείωση των αποσπασμένων εκπαιδευτικών σε φορείς κατά 278 είναι σημαντική, ωστόσο την ίδια μέρα ανακοινώθηκαν 28 νέες αποσπάσεις εκπαιδευτικών σε φορείς και φυσικά η προσφυγική εκπαίδευση αντιμετωπίζει τις επιτακτικές αυτές ανάγκες!\nΔιορισμοί στην Γενική Εκπαίδευση από το 2021 και μετά\nΔυστυχώς παρά τα στοιχεία αυτά, η πολιτική ηγεσία μεταθέτει τους μόνιμους διορισμούς στη Γενική Εκπαίδευση από το 2021 και μετά! Παράλληλα έχει τονιστεί ότι οι διορισμοί θα γίνουν αφού πρώτα γίνει καταγραφή των εκπαιδευτικών αναγκών και των κενών, των δημογραφικών εξελίξεων, των γεωγραφικών ιδιαιτεροτήτων και φυσικά των δημοσιονομικών περιθωρίων! Σε κάθε ευκαιρία τονίζεται ότι δεν βρέθηκαν πιστώσεις στον προϋπολογισμό του 2019 για τους 10.500 μόνιμους διορισμούς στην εκπαίδευση που προβλέπονταν για το 2020 και το 2021!\nΣε σχέση με τους μόνιμους διορισμούς, αναμένουμε ακόμη την κατανομή των 4500 προσλήψεων της Ειδικής Αγωγής! Με βάση τα ποσοστά προσλήψεων αναπληρωτών την τελευταία διετία, στη Δευτεροβάθμια ΕΑΕ αντιστοιχούν 1500 τουλάχιστον θέσεις! Στις 19 Σεπτεμβρίου δημοσιεύτηκε ο προσωρινός αξιολογικός πίνακας της προκήρυξης 1ΕΑ/2019 του ΑΣΕΠ για το Ειδικό Βοηθητικό Προσωπικό. Οι αντίστοιχοι πίνακες των εκπαιδευτικών της ΕΑΕ δεν αναμένονται πριν το Νοέμβριο! Παράλληλα δεν έχει κατατεθεί η τροπολογία για τη σύσταση οργανικών θέσεων στα Τμήματα Ένταξης και η προκήρυξη για τους νέους πίνακες πρόσληψης της Γενικής Εκπαίδευσης (προφανώς με την εφαρμογή του ν.4589/2019).\nΤέλος με βάση τα τελευταία δημοσιεύματα το Νοέμβριο αναμένεται το Πολυνομοσχέδιο για την Παιδεία, που θα συμπεριλαμβάνει και αλλαγές στις εκπαιδευτικές δομές, στην επιλογή στελεχών, στην αξιολόγηση σχολικών μονάδων και στην αλλαγή του θεσμικού πλαισίου για το δίκτυο των προτύπων και πειραματικών σχολείων. Ένα πολύ ενδιαφέρον στοιχείο των δημοσιευμάτων μάλιστα, είναι η πρόταση της εξαίρεσης των αιρετών από τα συμβούλια επιλογής στελεχών! Ελπίζουμε κάτι τέτοιο να μην ανταποκρίνεται στην πραγματικότητα! Πολύ γρήγορα θα το γνωρίζουμε. Υπενθυμίζω ότι η επιλογή στελεχών έχει παγώσει με προφορική εντολή τη στιγμή που ο ν.4547/2018 είναι σε ισχύ και ήταν σε εξέλιξη η διαδικασία επιλογής Διευθυντών Εκπαίδευσης και Συντονιστών Εξωτερικού!


ΚΑΤΑΡΓΗΘΗΚΕ Η ΦΟΡΟΑΠΑΛΛΑΓΗ ΤΟΥ ΕΡΓΟΣΗΜΟΥ ΠΡΙΝ ΚΑΝ ΕΦΑΡΜΟΣΤΕΙ! – Economists & Business Consultants\nΚΑΤΑΡΓΗΘΗΚΕ Η ΦΟΡΟΑΠΑΛΛΑΓΗ ΤΟΥ ΕΡΓΟΣΗΜΟΥ ΠΡΙΝ ΚΑΝ ΕΦΑΡΜΟΣΤΕΙ!\nΗμερομηνία09 Ιαν 2012\nΚαταργήθηκε η φοροαπαλλαγή του εργόσημου πριν καν εφαρμοστεί!\nΚαταργήθηκε πριν καν εφαρμοστεί, αλλά το υπουργείο Εργασίας τη διαφημίζει! Πρόκειται για τη φοροαπαλλαγή για το πολυδιαφημισμένο, αλλά ευρισκόμενο ακόμη στα αζήτητα των εργοδοτών και εργαζομένων «εργόσημο».\nΤο εργόσημο είναι ο νέος τρόπος αμοιβής των απασχολούμενων σε οικιακές ή αγροτικές και κτηνοτροφικές εργασίες που ισχύει από τον περασμένο Αύγουστο. Μάλιστα, προκειμένου ο συγκεκριμένος τρόπος αμοιβής των απασχολούμενων στους παραπάνω τομείς να γίνει πιο ελκυστικός για τους εργοδότες και τους εργαζόμενους με το νόμο που θεσπίστηκε το εργόσημο το 2010, προβλέφθηκε απαλλαγή από τη φορολογία εισοδήματος. Συγκεκριμένα, από το φορολογητέο εισόδημα του εργοδότη εξέπιπταν τα 2/3 της ασφαλιστικής εισφοράς που είναι ενσωματωμένη στο εργόσημο και από το φορολογητέο εισόδημα του εργαζόμενου το 1/3. Ωστόσο, στο πλαίσιο της πρώτης δόσης ψαλιδίσματος των φοροαπαλλαγών από το εισόδημα που επέβαλε η τρόικα τον περασμένο Ιούλιο με τον πρώτο εφαρμοστικό νόμο του μεσοπρόθεσμου προκειμένου να εγκρίνει την καταβολή της πέμπτης δόσης, η συγκεκριμένη φοροαπαλλαγή πήγε περίπατο πριν ακόμη εφαρμοστεί. Μάλιστα τον περασμένο Σεπτέμβριο το υπουργείο Εργασίας διένειμε σε μαζική κλίμακα διαφημιστικά φυλλάδια για το εργσόσημο, στα οποία ανακριβώς πλέον αναφερόταν ότι η χρήση του εργόσημου συνοδεύεται από φοροαπαλλαγή για τον εργοδότη.\nΑς δούμε όμως πως λειτουργεί το εργόσημο και πως λειτουργούσε η φοροαπαλλαγή που το συνόδευε. Ο εργοδότης συμφωνεί με τον εργαζόμενο που απασχολεί περιστασιακά (π.χ. οικιακή βοηθό) την ημερήσια αμοιβή του. Ας υποθέσουμε ότι για ένα 7ωρο η αμοιβή συμφωνείται στα 50 ευρώ. Ο εργοδότης προμηθεύεται το εργόσημο (μοιάζει με παράβολο) από την τράπεζα (διατίθεται από αρκετές) καταβάλλοντας το σχετικό ποσό. Αντί για χρήματα παραδίδει στον εργαζόμενο το εργόσημο κρατώντας το σχετικό τμήμα του εργόσημου που αφορά τον εργοδότη και είναι αποδεικτικό καταβολής της αμοιβής του εργαζόμενου. Ο τελευταίος παραδίδει το εργόσημο στην τράπεζα. Εκεί του παρακρατείται το 20% της αμοιβής του (στην προκειμένη περίπτωση τα 10 ευρώ) ως ασφαλιστική εισφορά και τα υπόλοιπα του αποδίδονται. Με την φοροαπαλλαγή που τελικά καταργήθηκε, ο εργοδότης θα αφαιρούσε από το φορολογητέο εισόδημά του τα 6,7 ευρώ από τις εισφορές και ο εργαζόμενος τα υπόλοιπα 3,3. Πλέον δεν αφαιρούνται τα σχετικά ποσά και το εργόσημο δεν συνοδεύεται από φοροαπαλλαγή.\nΓΕΝΙΚΕΥΣΗ «ΠΟΘΕΝ ΕΣΧΕΣ» ΓΙΑ ΕΙΣΟΔΗΜΑΤΑ ΤΟΥ 2012\nΥΠΟΧΡΕΩΤΙΚΑ ΑΠΟ ΣΗΜΕΡΑ ΤΑ ΕΝΕΡΓΕΙΑΚΑ ΠΙΣΤΟΠΟΙΗΤΙΚΑ ΚΑΙ ΣΤΙΣ ΜΙΣΘΩΣΕΙΣ ΑΚΙΝΗΤΩΝ


Ένα μικρό Λονδίνο - Χρήστος Καούρης | The Experts - Novasports.gr\nΛιγότερο από τριάντα δευτερόλεπτα για το φινάλε του τέταρτου ραντεβού Ολυμπιακού - Εφές, με την ¨ερυθρόλευκη¨νίκη εξασφαλισμένη, ο Γιάννης Σφαιρόπουλος γύρισε προς τον πάγκο του. Ο υπολογιστικός, ψυχρός, μετρημένος προπονητής πήγε για μία στιγμή στην άκρη όταν έσφιξε τις γροθιές του και βρυχήθηκε ¨ΝΑΙ¨, με μια κραυγή που έφτανε ως τον Βόσπορο.\nΛίγο αργότερα, ο Βασίλης Σπανούλης, αφού έκανε όσα έκανε στο παρκέ, πήγε και τράβηξε τον Ντόμινικ Γουότερς που κάπου είχε ξεχαστεί για να κάνει όλη μαζί η ομάδα το καθιερωμένο ¨ζντο¨ στο κέντρο του γηπέδου. Ο παρασημοφορημένος αρχηγός, τον λεγεωνάριο του Δεκέμβρη.\nΝα σας πω την αλήθεια, είμαι τελείως αφελής, κορόιδο κανονικό όταν βρίσκομαι απέναντι στα τελευταία κατορθώματα. Το πρωτάθλημα του Τζαμπάρ στα 41 του χρόνια. Το τελευταίο σουτ της αθλητικής ζωής του Τζόρνταν. Η κεφαλιά του Ντρογκμπά στο Μόναχο. Για την ακρίβεια, οι ήρωες δεν χρειάζεται καν να είναι αληθινοι. Έχω παρακολουθήσει εκατοντάδες φορές το ματωμένο home run του Ρόμπερτ Ρέντφορντ στο ¨The Natural¨, ήμουν στο πλευρό του Jack ¨Cap¨ Rooney και όχι του Willy Beamen στο Any Given Sunday. Διάολε, ο Τζιν Χάκμαν ήταν εξακοσίων χρονών και ξοφλημένος σαν κόουτς Norman Dale στους ¨Hoosiers¨ και ο Πολ Νιούμαν δεν έβλεπε χωρίς γυαλιά όταν επιχειρούσε το comeback στο ¨Χρώμα του χρήματος¨. Έχω την εντύπωση πως και τον Χάρι Πότερ να έβλεπα να έπιανε την snitch στα 35 του, πάλι κάτι θα με έπιανε.\nΔεν είμαι σίγουρος πόσες παραστάσεις περιέχει ακόμη η καριέρα του Βασίλη Σπανούλη, αλλά στο δικό μου νου, αυτές, που δεν μπαίνουν στο farewell tour αλλά δεν είναι και τόσο μακριά, θα έχουν πάντα ξεχωριστή θέση. Στο λάθος που ακολούθησε τους τέσσερις γρήγορους πόντους του, σκέφτηκα ότι δεν είναι απίθανο να παρασυρθεί από την επιθυμία του και να γίνει μοιραίος. Σκέφτηκα, και μετά το ξέχασα, αφού αυτό ήταν και το τελευταίο του σφάλμα στο ματς.\nΣυνολικά, η μονομαχία του ¨Ιπεκτσί¨ μου άφησε μια γευση Λονδίνου. Ο Ολυμπιακός που δεν ξεκινά καλά, μοιάζει λίγο αργός, ανήμπορος, ξεπερασμένος. Το second unit που επιστρατεύεται και μοιάζει λίγο τροφή για τα λιοντάρια: Γουότερς, Γκριν, Παπαπέτρου, Αγραβάνης, Γιανγκ, μαζί. Όχι μία φορά, αλλά δύο, ο πάγκος του Ολυμπιακού δίνει το δικαίωμα στον Σπανούλη να πάρει ανάσες χωρίς η ομάδα να χάσει την επαφή με το σκορ αλλά αντιθέτως να πλησιάσει. Και αρχηγού παρόντος, να μπαίνουν τα κανονικα, τα πλαγιαστά και τα αδύνατα και μαζί να μοιράζονται οι ασίστ σαν ποπ κορν στο σινεμά.\nΤο πρωί του ματς, σε ένα δημοσιογραφικό πηγαδάκι που στήθηκε στο ξενοδοχείο, κάποιος είχε παρατήρησει ότι ο Σπανούλης του έμοιαζε απόμακρος, λίγο ξένος, σαν να μην ήταν αληθινά παρών. Ο επόμενος είπε την αλήθεια: ¨Έτσι είναι αυτός. Ρομπότ. Δεν σκέφτεται τίποτα άλλο εκτός από το πως θα κερδίσει απόψε¨.\nΚαλές και άγιες λοιπόν οι στρατηγικές, τα συστήματα, η τακτική και τα τρικ. Όμως σε μια σειρά 5 αγώνων σε 2 εβδομάδες, αυτό που μετρά καθοριστικά είναι η ποιότητα, η προσωπικότητα, η αγωνιστική ημέρα, η εμπειρία, η πνευματική ετοιμότητα, η ρέντα, η τύχη, ο εγωισμός. Και αυτα είναι που θα μετρήσουν και στο Game 5.\nA, και για να μην το ξεχάσω.\nΈνα μισάωρο φού έχει τελειώσει το ματς, ο Κώστας Παπανικολάου έχει μόλις τελειώσει τις δηλώσεις του σε ραδιόφωνα και τηλεοράσεις. Ένας πατέρας τον πλησιάζει μαζί με τον 8χρονο γιο του, και δίνοντας του ένα λάβαρο με τα σήματα της Εφές και του Ολυμπιακού, τον παρακαλούν να το δώσει δώρο στον Γιώργο Πρίντεζη, ¨που είναι ο αγαπημένος του παίκτης¨. Ο συνάδελφος Νίκος Ζέρβας, με τα καλά αντανακλαστικά του φρέσκου πατέρα, του αντιπροτείνει να τον πάρει μέσα, να του το δώσει ο ίδιος. Τα μάτια του μικρού είναι θέαμα που δεν περιγράφεται.\nΑθλητισμός με τα μάτια ενός παιδιού. Αυτού που έχει ήρωες αλλά όχι εχθρούς.\nΘυμάστε πως ήταν;


Το Samsung Galaxy S10 + έχει πιστοποιηθεί στη Ρωσία | Techingreek.com\nΕτοιμάστηκε και δόθηκε το πρώτο πιστοποιητικό για το Galaxy S10 στην Ρωσία και συγκεκριμένα για το μεγαλύτερο τρίτο μοντέλο της σειράς. Όπως συμβαίνει συνήθως με αυτές τις πιστοποιήσεις, δεν παρέχονται λεπτομέρειες περί υλικού ή λογισμικού. Ωστόσο, οι αριθμοί μοντέλων SM-G975F και SM-G975X αναγράφονται για άλλη μια φορά, γεγονός που δείχνει ότι αυτή η συγκεκριμένη συσκευή είναι το Galaxy S10 +. Παράλληλα, μια τρίτη παραλλαγή γνωστή ως DS SM-G975F επιβεβαιώνει ότι φέρει έκδοση με δύο slots για κάρτες SIM. Όπως συμβαίνει συχνά με αυτά τα μοντέλα ωστόσο, η διαθεσιμότητα μπορεί να διαφέρει ανάλογα με την αγορά.\nΠροχωρώντας στις προσδοκώμενες λειτουργίες του smartphone, το Galaxy S10 + είναι έτοιμο να φτάσει με μια νέα οθόνη Infinity-O των 6,4 ιντσών που προσφέρει μια πολύ εντυπωσιακή αναλογία screen-to-body 93,4%. Αυτό θα πρέπει να συνδυαστεί με το Exynos 9820 ή το Snapdragon 8150 της Qualcomm, ανάλογα με την χώρα. Θα έχει μπαταρία 4.000mAh και Android 9 Pie μαζί με την One UI.\nΤο Galaxy S10+ αναμένεται να γίνει επίσημο στα τέλη Φεβρουαρίου παράλληλα με τα Galaxy S10 και Galaxy S10 Lite στο MWC 2019. Οι πωλήσεις και των τριών θα αρχίσουν πιθανότατα στα μέσα Μαρτίου.\nTags: Galaxy S10newsΡωσία


Στέφανος Τσιτσιπάς Ντουμπάι\n14/01/2021, 12:43 128\nΣτέφανε εσύ δεν ήσουν που έβγαινες και έλεγες φοράμε μάσκα για να προστατέψουμε τους ηλικιωμένους; Διότι στο Ντουμπάι εγώ δεν σε είδα να φοράς μάσκα ούτε να κρατάς αποστάσεις στα πάρτι που παρευρισκόσουν. Eσύ δεν παρέδιδες μαθήματα ηθικής και ευπρέπειας στον ελληνικό λαό με τις συνεντεύξεις και τις δηλώσεις που έκανες; Τώρα γιατί παραπονιέσαι και βρίζεις τους Έλληνες; Ας είχες μια διακριτική ζωή χωρίς να ασχολείσαι και να κάνεις υποδείξεις δεν θα ασχολούτανε κανένας μαζί σου. Αλλά πρέπει να καταλάβεις ότι όπως λες θα τα ακούς. Τα λεφτά είναι δικά σου και καλώς ζεις με αυτό τον χλιδάτο τρόπο ζωής, αλλά οι υπόλοιποι δεν είμαστε υποχρεωμένοι ούτε να σε ακούμε ούτε να σε ανεχόμαστε γιατί έτυχε να βγάλεις τόσα πολλά χρήματα με το μπαλάκι του τένις. Στην τελική δεν τα τρώμε παρέα. Υπάρχουν πολλοί πιο αξιόλογοι άνθρωποι από εσένα που προσέχουν τι λένε και κάνουν ότι ζωή γουστάρουν και κανένας δεν ασχολείται μαζί τους γιατί δεν προκαλούν με το λόγο τους και δεν δίνουν συμβουλές που δεν συνάδουν με τον τρόπο ζωής τους.\nΑγάπη , ΑΜΕΑ\nΣτέφανε, Μην δίνεις σημασία σε ζηλοφθονα σχόλια κομπλεξικων ατόμων..... Αγνόησε τους.\nΒάρα τα μπαλάκια σου\nΤο Μονακό έχεις έδρα για να μην πληρώνεις φόρους. Για την Ελλάδα δεν έχεις παίξει. Μόνο για την πάρτι σου και το πορτοφόλι σου. Μάλλον εσύ δεν έχεις προσωπική ζωή γι΄αυτό και επιδεικνύεσαι συνέχεια. Και μη βρίζεις αυτούς που εσύ και οι χορηγοί σου θα θέλατε να σε χειροκροτούν. Αλλά το έχεις χάσει.\nΜεταξύ μας Στέφανε, ούτε εσύ έχεις προσωπική ζωή! Αλλά έχεις πλάκα, και χαρίζεις γέλιο!\nΠω ρε τι κομπλεξισμός εδώ μέσα! Καλά τα λες Στέφανε! Μαζί σου!\nΠοιους ακριβώς τίτλους έχεις κερδίσει είπαμε? Για πες μας γιατί...δεν θυμαμε? Ρωτώ γιατί θέλω να μας πεις το γιατί θεωρείς τον εαυτόν σου διάσημο, εκτός Καρδίτσας?\nNitto atp finals λίγο σου κάνει ;\nΑΓΑΠΗΤΕ ΣΤΕΦΑΝΕ. ΔΥΣΤΥΧΩΣ ΕΧΑΣΕΣ ΤΟ ΜΕΤΡΟ. ΗΣΟΥΝ ΣΕΜΝΟΣ, ΤΑΠΕΙΝΟΣ ΚΑΙ ΠΑΡΑΔΕΙΓΜΑ ΠΡΟΣ ΣΤΑ ΝΕΑ ΠΑΙΔΙΑ. ΕΣΥ ΠΡΟΚΑΛΕΙΣ ΤΟΝ ΚΟΣΜΟ ΝΑ ΣΕ ΚΟΥΤΣΟΜΠΟΛΕΥΣΕΙ ΜΕ ΤΙΣ ΣΥΝΕΧΕΙΣ ΑΝΑΡΤΗΣΕΙΣ στο διαδικτυο προσωπικής ζωής σου. Κρατα της για σενα. Πολύ κριμα, έγινες το ιδιο οπως πολλοι απο το χωρο σου. Φιλοχρήματος με μανία συνεχούς αυτοπροβολής.\nΟκ είσαι μελος μιας αθλητικής ελιτ δεκτό και σεβαστό.Επισης έγινες πλούσιος σε μικρή ηλικία χάρη στους κόπους σου και μπράβο.Τα παραπάνω όμως δεν σού έδωσαν την γνώση του πεζοδρομίου ας πούμε όπου ενας βασικός κανόνας ειναι καλύτερα να μασάς παρά να μιλάς.Οπως σωστά ειπαν και αλλοι εκθέτοντας την ζωή σου στα σοσιαλ παύει να ειναι και τοσο ιδιωτική.Καλη επιτυχία στους επόμενους αγωνες..στο κορτ και στην ζωη\nΣτέλλα, 48, ΙΥ\nΠρόσφατα πέρασα ένα σοβαρότατο πρόβλημα υγείας, που, αν δεν υπήρχε ένα συγκεκριμένο φάρμακο, θα με είχε αφήσει ανάπηρη. Τα ονόματα των επιστημόνων που έλιωσαν τα παντελόνια τους και έβγαλαν τα μάτια τους πάνω από ένα μικροσκόπιο για να υπάρχει αυτό το φάρμακο, δεν τα ξέρει κανείς.


Είναι άραγε αυτό το μέλλον της γεωργίας; Ένα μέλλον όπου οι αγρότες -χωρίς ενοχές πλέον- θα κάθονται στα καφενεία και η δουλειά τους θα γίνεται μόνη της; Πάντως στην πειραματική ρομποτική φάρμα "Hands Free Hectare" στη Βρετανία αυτό ακριβώς συμβαίνει. Είναι το πρώτο αγρόκτημα στον κόσμο, όπου τα πάντα -σπορά, φύτεμα, λιπάσματα, δειγματοληψία, συγκομιδή- γίνονται χωρίς την παραμικρή ανθρώπινη χειρωνακτική συμμετοχή. Ρομπότ, αυτόνομα γεωργικά μηχανήματα και εναέρια οχήματα (drones) έχουν αναλάβει το κάθε τι.\nΗ φάρμα, που βρίσκεται στο χωριό Έντζμοντ, αποτελεί ερευνητικό πρόγραμμα του εξειδικευμένου γεωπονικού Πανεπιστημίου Χάρπερ 'Ανταμς και της αγροτοβιομηχανικής εταιρείας Precision Dynamics. Φέτος για πρώτη φορά το αγρόκτημα παρήγαγε περίπου πέντε τόνους κριθαριού, χωρίς να βάλει το χεράκι του κανείς άνθρωπος. Οι δημιουργοί του πλήρως αυτοματοποιημένου αγροκτήματος πιστεύουν ότι χάρη στις «έξυπνες» τεχνολογίες η γεωργία του μέλλοντος θα πετύχει υψηλότερες αποδόσεις, βοηθώντας να τραφεί ο ολοένα αυξανόμενος παγκόσμιος πληθυσμός. «Είμαστε οι πρώτοι που καταφέραμε να λύσουμε το πρόβλημα της τεχνολογικής αυτονομίας στη γεωργία» δήλωσε ο επικεφαλής επιστήμονας της φάρμας Τζόναθαν Γκιλ, ειδικός στη μηχατρονική.\nΟι ερευνητές χρησιμοποίησαν αρκετά μικρά γεωργικά μηχανήματα, καθώς και μεγαλύτερα, όπως ένα τρακτέρ και μια θεριζοαλωνιστική μηχανή, στα οποία προσάρμοσαν ηλεκτρονική και ρομποτική τεχνολογία, προκειμένου να γίνουν αυτόνομα και να δουλεύουν μόνα τους. Με τη βοήθεια του GPS, τα μηχανήματα προγραμματίσθηκαν να εκτελούν το καθένα συγκεκριμένες εργασίες σε συγκεκριμένες περιοχές σε συγκεκριμένο χρόνο. Drones εφοδιασμένα με ειδικές λαβές πετάνε πάνω από το χωράφι κόβοντας δείγματα και μεταφέροντάς τα στους αγρότες-ερευνητές. Σύμφωνα με τους τελευταίους, στο μέλλον τα γεωργικά μηχανήματα θα γίνουν μικρότερα σε μέγεθος, θα λειτουργούν με μεγαλύτερη ακρίβεια και ταχύτητα και θα έχουν ρομποτικές δυνατότητες.\nΌσον αφορά την πρώτη ρομποτική σοδειά από κριθάρι, θα χρησιμοποιηθεί για να παραχθεί «αυτόνομη» μπίρα, που θα την πιουν αποκλειστικά όσοι δημιούργησαν το ρομποτικό αγρόκτημα. Και -θα ρωτήσει κανείς- τι θα απογίνουν οι αγρότες, αν όλα γίνονται από τις μηχανές; Απάντηση σαφής δεν έχει δοθεί ακόμη, αλλά μπορεί κανείς να μαντέψει ότι θα είναι είτε πιο χαλαροί στα καφενεία, είτε πλέον ειδικοί στη ρομποτική, είτε άνεργοι...[ΑΠΕ-ΜΠΕ]\nMore in this category: « Στο επίκεντρο για μια ακόμη φορά η χρήση δεδομένων των χρηστών που κάνει το Facebook Το Facebook θα κυκλοφορήσει τη νέα αυτόνομη συσκευή εικονικής πραγματικότητας Oculus Go »


Διακοπές 2021 σε Οντζίβα - Skyscanner\nΟνειρεύεστε να πάτε Αγκόλα; Ο(Η)(Το) Οντζίβα έχει ότι χρειάζεστε για τέλειες διακοπές. Ακόμα καλύτερα, δεν χρειάζεται να ξοδέψετε μια περιουσία για να επισκεφθείτε και να μείνετε Οντζίβα. Συγκρίνουμε εκατοντάδες επιλογές αεροπορικών εισιτηρίων και ξενοδοχείων για να βρίσκουμε για εσάς την καλύτερη διαθέσιμη προσφορά. Έτσι, θα μπορείτε να ξοδέψετε λίγα περισσότερα …\nHorizonte Guesthouse Omafo\nΠτήσεις προς Οντζίβα


Τετάρτη 5 Αυγούστου 2020 - 4:27 μμ\nΜαίρη Συνατσάκη: Hot οκτώ χρόνια μετά! (photos)\nΌμορφη μύτη, ελεύθερη αναπνοή 30 χρόνια εμπειρία!\nΜια rock και sexy φωτογράφηση έκανε η Μαίρη Συνατσάκη για λογαριασμό του περιοδικού STATUS και μίλησε για την πορεία της στον χώρο της τηλεόρασης, για τις αδυναμίες της, τα όνειρά της, τον έρωτα και την καθημερινότητά της.\n«Όταν έκανα την πρώτη μου οντισιόν στο Mad περνούσα τη rave περίοδό μου, είχα ξανθές τούφες στα μαλλιά. Είχα πάει άβαφτη, με τζιν κι ένα γαριασμένο T-shirt. Όταν με πήραν αισθανόμουν αυτό το περίεργο…ω, ρε φίλε, δουλεύω στην τηλεόραση χωρίς να έχω μπάρμπα στην Κορώνη…»


τουρτες πουα-7 διαφορετικοι τροποι για να τις φτιαξετε-Genethlia\n← ΑΓΟΡΙΣΤΙΚΗ ΠΡΟΣΚΛΗΣΗ ΦΑΝΕΛΑ ΟΜΟΝΟΙΑ!\nΤΟ ΠΑΡΤΙ ΤΗΣ ΕΛΙΝΑΣ (ΜΑΜΑ ΜΑΡΘΑ)! →\nPosted on 14/06/2013 by genethliaMarch 6, 2015\nΣήμερα θα σας δείξουμε με πόσους διαφορετικούς τρόπους μπορούμε να φτιάξουμε τουρτες πουα για να δώσουμε στιλ στις τούρτες μας. Το πουα είναι αγαπημένο θέμα σε πάρτι γενεθλίων, σε βαφτίσεις αλλά και σε γάμους. Μια τούρτα πουα λοιπόν, θα μας χρειαστεί σε κάποια στιγμή.\nΥπάρχουν εύκολοι και δύσκολοι τρόποι κι έτσι ο καθένας από εμάς μπορεί να διαλέξει την τεχνική που θα χρησιμοποιήσει.\nτουρτες πουα με μαρεγκα\nΧρωματιστά “φιλιά μαρέγκας” σε μια κατά τ΄άλλα απλή τούρτα μπορούν να την κάνουν πολύ εντυπωσιακή!\nτουρτες πουα με διακοσμηση απο χρωματιστα μπισκοτα\nΓι΄αυτήν την τούρτα θα χρειαστούμε μερικά στρογγυλά μπισκότα με χρωματιστή επικάλυψη. Τα “κολλάμε” γύρω από κάθε όροφο κι έχουμε την πιο χαρούμενη κι εύκολη διακόσμηση τούρτας! Το μεγάλο μπισκότο στην κορυφή της τούρτας νομίζουμε πως δεν πρέπει να λείπει!\nτουρτες πουα με ζαχαροπαστα\nΓια τη διακόσμηση με ζαχαρόπαστα σας έχουμε μιλήσει πολλές φορές γιατί είναι από τις αγαπημένες μας τεχνικές. Ο λόγος είναι πως όταν μάθεις την τεχνική της, μπορείς να κάνεις σχεδόν τα πάντα! Οπότε οι κύκλοι είναι μια πολύ εύκολη υπόθεση!\nτουρτες πουα με σαντιγι\nΜε την επίσης αγαπημένη και κλασική σαντιγί μπορούμε να φτιάξουμε εξαιρετικές τουρτες πουα!\nτουρτες πουα με κερασια;\nΚαι το κερασάκι στην τούρτα ή μάλλον τα κερασάκια στην τούρτα, δεν είναι καθόλου άσχημη ιδέα και “δένουν” πολύ με την πουά διακόσμηση!\nτουρτες πουα με μπισκοτα oreo\nΤα πολυχρηστικά μπισκότα oreo δε θα μπορούσαν φυσικά να λείπουν από ένα θέμα για τουρτες πουα! Εύκολα, γρήγορα και νόστιμα!\nΤΟΥΡΤΕΣ ΟΥΡΑΝΙΟ ΤΟΞΟ!\nPosted in ΤΟΥΡΤΕΣ\tTagged διακόσμηση τούρτας, χρώμα-σχέδιο\tpermalink


Σωματείο Ελλήνων Ηθοποιών: «Η κυβέρνηση στηρίζει τους επιχειρηματίες και όχι τους ηθοποιούς»\n«Ο θυμός, η αγανάκτηση που νιώθουμε να γίνει δύναμή μας!»\n«Με αυτόν τον τρόπο, η κυβέρνηση δεν αφήνει κανένα κενό ή αμφιβολία για το ποιον στηρίζει, αλλά και ποιον έχει απέναντί της», τονίζει το Σωματείο Ελλήνων Ηθοποιών, με αφορμή τις εξελίξεις στον Πολιτισμό.\n«Συνάδελφοι, η επόμενη μέρα μετά τον κορωνοϊό είναι εδώ, με ραγδαίες εξελίξεις που αλλάζουν το τοπίο του επαγγέλματός μας.\nΔεν φτάνει που η κυβέρνηση άφησε το μεγαλύτερο μέρος των συναδέλφων χωρίς εισόδημα στη διάρκεια της καραντίνας.\nΔεν φτάνει που δεν έχει εξαγγείλει κανένα μέτρο για την επιβίωσή μας για τους μήνες που διανύουμε και αντικειμενικά οι δουλειές θα είναι λίγες και για λίγους από εμάς.\nΔεν φτάνει που προσπαθεί να μας διασπάσει και να μας βάλει να τσακωνόμαστε μεταξύ μας για το ποιος "χωράει" στο μητρώο τους.\nΤώρα με το ΦΕΚ 1938/Β/20-5-2020 προχωράει σε:\nΝομιμοποίηση της απλήρωτης πρόβας.\nΚαθιέρωση του καθεστώτος πληρωμής για την παράσταση (κλείνοντας έτσι το μάτι σε σχέσεις εργασίας με σύμβαση έργου - μπλοκάκι).\nΚοστολόγηση της δουλειάς του ηθοποιού στο ύψος των 400 - 600 ευρώ.\nΥποχρεωτική παραχώρηση του πνευματικού και συγγενικού δικαιώματος με την απόδοση εφάπαξ ποσού στον παραγωγό, ο οποίος με τη σειρά του θα τη "δανείσει" για 5 χρόνια στο ίδιο το ΥΠΠΟΑ.\nΤην ίδια ώρα, όλα αυτά εμφανίζονται ως μέτρα στήριξης της κυβέρνησης, όταν το ποσό της χρηματοδότησης (1.120.000) θα κατευθυνθεί κυρίως στις εταιρείες παραγωγής και όχι στους καλλιτέχνες - ηθοποιούς, σκηνοθέτες κ.ά. συντελεστές. Χαρακτηριστικό είναι ότι εξαιρούνται από τη χρηματοδότηση οι ΑΜΚΕ.\nΜε αυτόν τον τρόπο, η κυβέρνηση δεν αφήνει κανένα κενό ή αμφιβολία για το ποιον στηρίζει, αλλά και ποιον έχει απέναντί της. Όπως και σε όλους τους κλάδους, η κυβέρνηση παίρνει μέτρα στήριξης των επιχειρηματιών, χτυπώντας τους εργαζόμενους.\nΤα μέτρα ήρθαν για να μείνουν. Το τοπίο θα αλλάξει οριστικά, αν δεν αντισταθούμε, αν δεν το αντιπαλέψουμε.\nΟ θυμός, η αγανάκτηση που νιώθουμε να γίνει δύναμή μας!\nΣυνεχίζουμε #mazi_dynatoi !\nΔυναμώνουμε το σωματείο μας. Δυναμώνουμε την πάλη μας.\nΣυμμετέχουμε όλοι στο συλλαλητήριο την Τετάρτη 3 Ιούνη, στις 12.00 στα Προπύλαια, μέσα από ένα μεγάλο καλλιτεχνικό δρώμενο.\nΕξασφάλιση της επιβίωσης όλων των εργαζόμενων στο Θέαμα - Ακρόαμα.\nΕξασφάλιση των πνευματικών και συγγενικών δικαιωμάτων των καλλιτεχνών - δημιουργών. Κανένα πνευματικό και συγγενικό δικαίωμα να μην παραχωρείται από τους ηθοποιούς.\nΝα εφαρμόζονται ΣΣΕ ειδικά σε κρατικά θέατρα, ΔΗΠΕΘΕ, Ιδρύματα, μεγάλες θεατρικές επιχειρήσεις.\nΤέχνη που να υπηρετεί τις ανάγκες των πολλών και όχι την κερδοφορία των λίγων».\nΈκθεση στη Γεννάδειο Βιβλιοθήκη\nΟ αμερικανικός Φιλελληνισμός τα χρόνια της Επανάστασης του 1821\nΤο άγαλμα «Η Ελληνίδα σκλάβα» του Αμερικανού γλύπτη Χίραμ Πάουερς ξεχωρίζει στην έκθεση της\nΠΟΛΙΤΙΣΜΟΣ 27/05/[email protected]:27 Περισσότερα\nΔιαδικτυακό Φεστιβάλ Ιταλικού Κινηματογράφου έως τις 20/6\nΣυνεχίζεται αυτές τις μέρες διαδυκτιακά και έως τις 20 Ιουνίου το 7ο Φεστιβάλ του Ιταλικού Κινηματογράφου στην Ελλάδα, με επιλεγμένες ιταλικές ταινίες. Ταινίες των Πάολο Σορεντίνο,\nΕΛΛΑΔΑ 13/05/[email protected]:26 Περισσότερα\nΠέθανε τα ξημερώματα, σε ηλικία 76 ετών, ο ποιητής Κώστας Γ. Παπαγεωργίου, που γεννήθηκε στην Αθήνα το 1945 και ανήκε στη «γενιά του ΄70», την οποία είχε ο ίδιος συστηματικά μελετήσει, εκδίδοντας ήδη από το 1989 το σχετικό\nΕΛΛΑΔΑ 03/05/[email protected]:51 Περισσότερα\nΟ Μαξ Σίντοφ ήταν η εξαίρεση στον κανόνα της «κατάρας»\nΟι ηθοποιοί που ενσάρκωσαν τον Χριστό και η κατάρα του ρόλου\nΤουλάχιστον 60 ήταν οι ηθοποιοί που ενσάρκωσαν τον δύσκολο ρόλο του Ιησού. Μεταξύ αυτών\nLIFESTYLE 30/04/[email protected]:15 Περισσότερα\nΟλοκληρώνεται η εισαγγελική έρευνα για δύο γνωστούς ηθοποιούς που καταγγέλλονται για σεξουαλική βία\nΟλοκληρώνεται τις επόμενες ημέρες η έρευνα των εισαγγελέων για δύο γνωστούς ηθοποιούς που έχουν\nΕΛΛΑΔΑ 12/03/[email protected]:25 Περισσότερα\n18 νέοι φάκελοι στην εισαγγελία\nΣΕΗ: Καταγγελίες για κακουργήματα τριών πολύ γνωστών ηθοποιών\nΗ εισαγγελία Πρωτοδικών Αθηνών εξετάζει τα νέα στοιχεία που κατέθεσε χθες το Σωματείο Ελλήνων\nΕΛΛΑΔΑ 03/03/[email protected]:34 Περισσότερα\nΣΕΗ: Στην Εισαγγελία νέος φάκελος με 18 ακόμη καταγγελίες κατά τριών ηθοποιών\nΜορφή χιονοστιβάδας λαμβάνουν πλέον οι καταγγελίες που κατατίθενται στις εισαγγελικές αρχές για κακοποίηση στον


Συνέχεια με την 9η στροφή στο Κ16 ΕΠΣΡ - GOODnet.gr ειδήσεις, νέα & άρθρα από Κρήτη, Ρέθυμνο, Χανιά, Ηράκλειο, Λασίθι.\nΣυνέχεια με την 9η στροφή στο Κ16 ΕΠΣΡ\nΠΡΩΤΑΘΛΗΜΑΤΑ ΥΠΟΔΟΜΩΝ ΕΠΣΡ\nΞεκίνησε χθες και συνεχίζεται την Κυριακή, ενώ ολοκληρώνεται την Τρίτη (6/3) η 9η αγωνιστική της κατηγορίας Κ16, στα πρωταθλήματα Υποδομών ΕΠΣΡ. Για αύριο Κυριακή είναι προγραμματισμένα δύο παιχνίδια, στο πρωτάθλημα που δικαίωμα συμμετοχής έχουν ποδοσφαιριστές γεννηθέντες τα έτη 2003-2004 και μικρότεροι. Το ένα θα διεξαχθεί στις 11.00 το πρωί της Κυριακής στην Σοχώρα μεταξύ Κεραυνού και ΑΟΝ Αστέρα, ενώ στις 19.00 το απόγευμα στα Μισίρια θα παίξουν Ολυμπιακός Ρεθύμνου – Ε.Α.Π.\nΟΦ Αρμένων – Επισκοπή\n11.00 Κεραυνός – ΑΟΝ Αστέρας (Ρεθύμνου – Κανδυλάκης, Χονδρογιάννης Κοντούλας).\n19.00 Ολυμπιακός Ρ. – Ε.Α.Π. (Μισιρίων – Βλαχάκης, Χονδρογιάννης, Κοντούλας).\n18.30 ΑΟ Άρης – Ψηλορείτης (Μισιρίων – Κελεσίδης, Ψωφάκης, Χονδρογιάννης).


Τα 10 καλύτερα ξενοδοχεία κοντά σε: Domus Valadier Luxury\nΤα καλύτερα ξενοδοχεία κοντά σε: Domus Valadier Luxury, Fiumicino\nΞενοδοχεία κοντά σε: Domus Valadier Luxury\nLargo Dei Delfini 2, 00054, Fiumicino, Ιταλία\nDomus Valadier Luxury: Διαβάστε κριτικές\n1.567 από 8.825 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Domus Valadier Luxury\n0,6 χλμ. από Domus Valadier Luxury\n0,4 χλμ. από Domus Valadier Luxury\n4,5 χλμ. από Domus Valadier Luxury\n2,8 χλμ. από Domus Valadier Luxury\n0,9 χλμ. από Domus Valadier Luxury\n0,2 χλμ. από Domus Valadier Luxury\n0,7 χλμ. από Domus Valadier Luxury\n3,0 χλμ. από Domus Valadier Luxury\n3,6 χλμ. από Domus Valadier Luxury\n3,8 χλμ. από Domus Valadier Luxury\n1,3 χλμ. από Domus Valadier Luxury\n1,4 χλμ. από Domus Valadier Luxury\n1,8 χλμ. από Domus Valadier Luxury\n3,7 χλμ. από Domus Valadier Luxury\n3,3 χλμ. από Domus Valadier Luxury\n6,7 χλμ. από Domus Valadier Luxury\n6,0 χλμ. από Domus Valadier Luxury\n6,1 χλμ. από Domus Valadier Luxury\n5,8 χλμ. από Domus Valadier Luxury\n6,3 χλμ. από Domus Valadier Luxury


Corsica Nazione - Βικιπαίδεια\nΤο Corsica Nazione είναι πολιτικό κίνημα το οποίο εντάσσεται στον κορσικανικό εθνικισμό με έτος ίδρυσης το 1992 υπό την αιγίδα του A Cuncolta Naziunalista, με σημαντικότερα τα Accolta Naziunale Corsa (ANC) και τους Κορσικανούς Πράσινους (I Verdi Corsi). Πολιτικός του ηγέτης είναι ο, δικηγόρος στο επάγγελμα, Ζαν-Γκι Ταλαμονί.\nΤο Corsica Nazione μάχεται για την "ανάκτηση της αυτονομίας της εθνικής κορσικανικής κοινότητας όσον αφορά οικονομικά, κοινωνικά και πολιτισμικά θέματα".\nΤρεις εταιρείες παροχής υπηρεσιών ασφαλείας υπάγονται στο Corsica Nazione-Indipendenza, ανάμεσά τους η Esse.\nΤο Esse αποτελεί θυγατρική της Corsica Gardiennage Services (CGS), εταιρείας μεταφοράς χρημάτων η οποία είχε ιδρυθεί κατά την διάρκεια της δεκαετίας του 1990, εν μέρει για την χρηματοδότηση και την γραφειοκρατική υποστήριξη του FLNC.\nΑυτό το λήμμα που σχετίζεται με την Κορσική χρειάζεται επέκταση. Βοηθήστε τη Βικιπαίδεια επεκτείνοντάς το!.\nΑνακτήθηκε από "https://el.wikipedia.org/w/index.php?title=Corsica_Nazione&oldid=8683474"\nΚορσικανικά εθνικιστικά κινήματα


Ενοικίαση αυτοκινήτου σε Γουζού - Σύγκριση με τη Skyscanner\nΣυγκρίνετε τις επιλογές ενοικίασης αυτοκινήτου σε Γουζού\nΠρολάβετε τα πλήθη και απολαύστε όσο το δυνατόν περισσότερο την απόδραση στην πόλη Γουζού ενοικιάζοντας αυτοκίνητο. Είναι πανεύκολο: κάνετε κράτηση online, κατεβαίνετε από το αεροπλάνο και φεύγετε οδηγώντας. Θα πρέπει να περάσετε από τον έλεγχο διαβατηρίων και να δείξετε και το δίπλωμα οδήγησής σας στους ευγενικούς υπαλλήλους στον γκισέ της εταιρείας ενοικίασης αυτοκινήτων, ωστόσο καταλαβαίνετε ότι αυτό είναι απαραίτητο.\nΔεν χρειάζεται να μπερδευτείτε με πολύπλοκα συστήματα δημόσιας συγκοινωνίας: απλώς μπείτε στο αυτοκίνητο που έχετε ενοικιάσει και φύγετε. Με τα ξενοδοχεία μας σε Γουζού μπορείτε να βρείτε και να συγκρίνετε τις καλύτερες τιμές για ξενοδοχεία με πάρκινγκ ώστε εσείς και το αυτοκίνητό σας να έχετε κάπου να μείνετε.\nΜε τη Skyscanner μπορείτε να επιλέξετε το αυτοκίνητο που θέλετε, στην τιμή που θέλετε. Απλώς πείτε μας τις ημερομηνίες που ταξιδεύετε και θα σας δείξουμε ποια αυτοκίνητα είναι διαθέσιμα από διάφορες εταιρείες ενοικίασης αυτοκινήτων σε Γουζού. Αν ψάχνετε ένα χαριτωμένο κάμπριο για μια ρομαντική απόδραση, ένα μίνι βαν για ανδρική παρέα ή ένα hatchback αυτοκίνητο για ένα οικογενειακό ταξίδι, θα σας δείξουμε τις καλύτερες δυνατές προσφορές και θα σας βοηθήσουμε να εξοικονομήσετε χρήματα.\nΜόλις δείτε όλα τα κορυφαία αξιοθέατα που έχει να προσφέρει η πόλη Γουζού, μπορείτε να βάλετε τη ζώνη σας και να πάτε για εξερεύνηση. Οδηγήστε στην εξοχή για να απολαύσετε μια μοναδική θέα της πόλης Γουζού, επισκεφτείτε μια κοντινή πόλη χωρίς πρόβλημα ή απλώς απολαύσετε την αίσθηση του ανοιχτού δρόμου στα λάστιχά σας. Η ενοικίαση αυτοκινήτου στην πόλη Γουζού σας δίνει πολλές δυνατότητες και εξαλείφει το άγχος να εξερευνήσετε νέα μέρη.\nΕνοικιάζοντας αυτοκίνητο στην πόλη Γουζού δεν χρειάζεται να ανησυχείτε για το πώς θα μεταβείτε από και προς το αεροδρόμιο. Δεν υπάρχει πλέον πανικός για συγκοινωνιακές συνδέσεις που δεν προλαβαίνετε: το αυτοκίνητο που θα νοικιάσετε είναι έτοιμο όταν είστε κι εσείς. Δεν θα έχετε άγχος στο ταξίδι σας αρκεί να θυμάστε να ακούτε τα νέα σχετικά με την τοπική οδική κυκλοφορία και να έχετε αρκετό χρόνο στη διάθεσή σας για να φτάσετε στο αεροδρόμιο.\nΠληροφορίες για την πόλη Γουζού\nΣύγκριση πτήσεων προς ΓουζούΑναζήτηση πτήσεων\nΣύγκριση ξενοδοχείων σε ΓουζούΑναζήτηση ξενοδοχείων


Ο Φερνάντο Σάντος είναι και επίσημα ο αντικαταστάτης του Παόυλο Μπέντο στον πάγκο της Εθνικής Πορτογαλίας, με την ομοσπονδία της χώρας να ανακοινώνει την πρόσληψη του. Παρουσιάζεται την Τετάρτη ο Πορτογάλος τεχνικός.\nΕπισημοποιήθηκε η πρόσληψη του Φερνάντο Σάντος στην Εθνική Πορτογαλίας, με τον πρώην ομοσπονδιακό τεχνικό της Ελλάδας να αντικαθιστά τον Πάουλο Μπέντο που αποχώρησε μετά την εντός έδρας ήττα από την Αλβανία στην πρεμιέρα των προκριματικών του Euro 2016.\nΟ 59χρονος τεχνικός που στο παρελθόν έχει εργαστεί σε ΑΕΚ, Παναθηναϊκό και ΠΑΟΚ θα παρουσιαστεί την Τετάρτη, ενώ αναμένεται να κάνει ντεμπούτο στις 14 Οκτωβρίου στον εκτός έδρας αγώνα με τη Δανία.\nΥπενθυμίζεται πως ο Σάντος έχει τιμωρηθεί με ποινή 8 αγωνιστικών από τον αγώνα των «16» του Μουντιάλ ανάμεσα στην Ελλάδα και την Κόστα Ρίκα όμως εκφράζεται η αισιοδοξία πως η ποινή θα μειωθεί στην έφεση που εκκρεμεί να εκδικαστεί.\nΑποθεώνουν Γκέκα οι Τούρκοι


Αν και δεν χωράει αμφιβολία πως η ρετινόλη είναι ένα από τα πιο ισχυρά ενεργά συστατικά ενάντια στα σημάδια της γήρανσης όπως οι βαθιές ρυτίδες, είναι επίσης γνωστό, πως πολλά προϊόντα που την περιέχουν μπορούν να γίνουν αρκετά ερεθιστικά ιδιαίτερα αν έχεις ευαίσθητο τύπο επιδερμίδας. Κάπου εδώ, μπαίνει στο beauty game (και στο μπουντουάρ μας) το bakuchiol (προφέρεται ως ba-koo-chee-ol), μία φυσική εναλλακτική λύση αντί της ρετινόλης.\nΣτην ουσία, πρόκειται για ένα ισχυρό, φυσικής προέλευσης συστατικό που είναι ιδανικό το για ευαίσθητο δέρμα. Πιο συγκεκριμένα, είναι ένα εκχύλισμα που προέρχεται από τα φύλλα και τους σπόρους του φυτού babchi. Πρόκειται για ένα βότανο που χρησιμοποιείται συνήθως στην Ινδική Αγιουρβέδα και στις παραδοσιακές κινέζικες θεραπείες, με σκοπό να βοηθήσει να θεραπεύσει, να ηρεμήσει και να καταπραΰνει το δέρμα, χάρη στις αντιφλεγμονώδεις και αντιβακτηριακές του ιδιότητες. Το bakuchiol έχει μια πολύ παρόμοια δράση με αυτή της ρετινόλης (βιταμίνη A).\n8 ιδιότητες/ οφέλη του bakuchiol που εξηγούν γιατί είναι η απόλυτη φυσική, αντιγηραντική εναλλακτική λύση στη ρετινόλη:\n-Σύμφωνα με μελέτες, η αποτελεσματικότητά του στην αντιμετώπιση των ρυτίδων και των λεπτών γραμμών αλλά και της υπερμελάγχρωσης είναι ίδια με αυτή της ρετινόλης. Κι αυτό γιατί (όπως η ρετινόλη) έτσι και το bakuchiol ενθαρρύνει την ανανέωση των κυττάρων της επιδερμίδας, συμβάλλοντας στην παραγωγή κολλαγόνου, με αποτέλεσμα η επιδερμίδα να «γεμίζει».\n-Καλό είναι να μην το χρησιμοποιείς μαζί με προϊόντα που περιέχουν γλυκολικό οξύ γιατί δεν θα είναι το ίδιο αποτελεσματικό.\nΚάθε πότε μπορείς να το χρησιμοποιείς:\n-Είναι ασφαλές να χρησιμοποιείται τοπικά με τη μορφή ορού ή λοσιόν ακόμη δύο φορές την ημέρα, στην πρωινή beauty ρουτίνα πριν από την ενυδατική κρέμα και τη βραδινή πριν από ορούς.\n3 προϊόντα με bakuchiol:\nΑυτός ο επαναστατικός όρος που αψηφά τα σημάδια του χρόνου και είναι ενισχυμένος με AHA και bakuchiol καταπολεμά όλα τα έντονα σημάδια της γήρανσης, δρώντας στοχευμένα κατά των λεπτών γραμμών, των ρυτίδων και των σκούρων κηλίδων. Αποτέλεσμα; Ορατή σύσφιξη και βελτίωση της όψης των πόρων. Παράλληλα, είναι εμπλουτισμένος με βλαστοκύτταρα από εντελβάις που βοηθά στη σύσφιξη και την ενίσχυση της ελαστικότητας της επιδερμίδας. Χάρη στο εκχύλισμα ιβίσκου που περιέχει, εξομαλύνει αισθητά τον τόνο και την υφή της επιδερμίδας. Φωτίζει την επιδερμίδα στη στιγμή και της χαρίζει πιο ανανεωμένη, δροσερή και νεανική όψη Ole Glow®!\nΣχεδιασμένο για να συμβάλλει στην προώθηση μιας νεανικής επιδερμίδας, ο ελαφρύς ορός αξιοποιεί την απαλή ισχύ της καθαρής μπακουόλης. Τα πεπτίδια μπακουόλης ενισχύονται με λευκαντικά πεπτίδια, τα οποία βοηθούν στη διατήρηση μιας λαμπερής, ομοιόμορφης επιδερμίδας. Η λιλά χρωματισμένη φόρμουλα εγχύεται επίσης με cica (centella asiatica), ένα συστατικό ιδανικό για ευαίσθητο δέρμα. Τα πεπτίδια Bakuchiol είναι φωτοσταθερά και μπορούν να χρησιμοποιηθούν μέρα και νύχτα, για επιταχυνόμενα ορατά αποτελέσματα αντιγήρανσης. Ιδανικό για όσους αναζητούν υποκατάστατο βιταμίνης Α στις ρουτίνες CSA τους.


Εσωτερική Αστρολογία - Αποσυμβολισμός των άθλων του Ηρακλή - Μέρος ΙΙ\nαπό vpapadolias Την / Το Τρι Οκτ 20, 2009 1:03 am\n(συνέχεια από το πρώτο μέρος...)\nΆθλος 7ος – Ο Ερυμάνθιος Κάπρος\nO έβδομος άθλος του Ηρακλή ήταν να ελευθερώσει του κατοίκους της Ερύμανθου από ένα άγριο αγριόχοιρο. Αυτός ο κάπρος τρομοκρατούσε τους κατοίκους της πόλης, κατέστρεφε τις σοδειές τους και είχε γεμίσει φόβο τις καρδιές τους. Ο Ηρακλής δέχθηκε αυτή τη φορά μία λίγο διαφορετική συμβουλή. Έπρεπε να ολοκληρώσει τον άθλο του, αλλά έπρεπε παράλληλα να βρει χρόνο για τη δική του ξεκούραση και ψυχαγωγία. Αυτή ήταν μία κάπως περίεργη συμβουλή, καθώς μέχρι τώρα δεχόταν συμβουλές για να διατηρεί συνεχώς τη συγκέντρωση του. Ο Ηρακλής ξεκίνησε το ταξίδι του προς την Ερύμανθο, αλλά στο δρόμο για την πόλη συνάντησε ένα Κένταυρο φίλο του. Οι Κένταυροι ήταν παράξενα πλάσματα, μισοί άνθρωποι και μισά άλογα, αλλά δεν ήταν τέρατα. Ζούσαν σε οργανωμένες κοινωνίες και μερικοί από αυτούς ήταν επιστήμονες και σοφοί. Ο Ηρακλής αποφάσισε να περάσει τη μέρα του μαζί με το φίλο του, αφού του το επέτρεπε η σύσταση που είχε δεχτεί να ψυχαγωγείται. Πράγματι, πέρασε η μέρα και τη νύχτα με τον Κένταυρο φίλο του και άλλους Κενταύρους που μαζεύτηκαν κοντά τους. Μεθούσαν όλη νύχτα και υπήρχαν και μερικοί τσακωμοί με μερικούς νεκρούς και άλλους τραυματισμένους. Αλλά ο Ηρακλής δε φαινόταν και ιδιαίτερα ενοχλημένος από όλα αυτά, καθώς ο ίδιος προσπαθούσε να κρατά τη συμπεριφορά του μακριά από κάθε τι απροσδόκητο και μη αναμενόμενο από αυτόν. Έτσι, την επόμενη ημέρα, όταν ξεμέθυσε, συνέχισε το ταξί δι του προς την πόλη της Ερυμάνθου. Μόλις έφτασε την πόλη άρχισε να ρωτάει τους κατοίκους πότε είδαν τελευταία φορά τον άγριο κάπρο. Διαπίστωσε ότι τον είχαν δεν σε έναν κοντινό λόφο λίγο έξω από την πόλη. Έτσι, χωρίς να χάνει χρόνο, ο Ηρακλής ακολούθησε τα ίχνη του κάπρου και, μόλις το συνάντησε, κατάφερε να τον πιάσει – με σχετική ευκολία. Μετά, έδεσε τα πόδια του κάπρου μεταξύ τους και ξεκίνησε το ταξίδι της επιστροφής προς την πόλη, τραβώντας πίσω του τον κάπρο. Εκείνος χτυπούσε ξανά ξανά πάνω στο έδαφος, καθώς τον έσερνε ο Ηρακλής και ξεφυσούσε και έδειχνε την οργή του. Φαινόταν πολύ αστείο το θέματα για τους κατοίκους της Ερυμάνθου, καθώς έβλεπαν το θηρίο, που κάποτε ήταν φοβερό να σέρνεται στο έδαφος σαν ένα σακί από άπλυτα ρούχα. Ο Ηρακλής δεν μπόρεσε να αντισταθεί, συνειδητοποιώντας πόσο αστείος φαινόταν με το βάρος από πίσω του. Άρχισε κι αυτός να γελάει με τους άλλους και έτσι πέρασαν τη νύχτα στην πόλη γιορτάζοντας και κοροϊδεύοντας το κάποτε φοβερό θηρίο.\nΑυτός ο μύθος διαφέρει από τους άλλους κατά κάποιο τρόπο. Σε αυτό το μύθο ο Ηρακλής μοιάζει να είναι πολύ ανάλαφρος σε σχέση με τους προηγούμενους άθλους του. Παλιότερα, ο στόχος ήταν να είναι συγκεντρωμένος, να επιμένει στο στόχο του και να μη χάνει την κατεύθυνση του. Κάθε φορά που έκανε κάτι λάθος, ένιωθε ένοχος και αμέσως ένιωθε την παρόρμηση να κάνει κάτι για να επανορθώσει. Αυτή τη φορά τα πράγματα είναι διαφορετικά. Οι προηγούμενοι άθλοι έχουν διδάξει τον Ηρακλή μέσα από δυσκολίες τι μπορεί και τι δεν μπορεί να κάνει. Έχει μάθει να παραμένει συγκεντρωμένος, όταν χρειάζεται, αλλά χωρίς να υπερεκτιμά τη δυσκολία της δουλειάς που έχει να κάνει. Έχει μάθει να σέβεται και τους άλλους εκτός από τον εαυτό του και να σέβεται και τις δικές τους υποχρεώσεις. Επίσης έχει κατανοήσει ότι στον κόσμο υπάρχει μία λεπτή και ευαίσθητη ισορροπία, η οποία πρέπει να διατηρείται, αν είναι να αποφεύγεται η αμαρτία. Η αρχαία ελληνική λέξη αμαρτία σημαίνει κυριολεκτικά παρέκκλιση από την αρχική πορεία. Είναι ακριβώς αυτό που πρέπει να αποφύγει ο Ηρακλής. Το να σκοτώνει ή να τραυματίζει ήταν αμαρτία, όταν ο φόνος δεν ήταν απαραίτητος. Η ζωή έχει τη δική της πορεία και αμαρτία είναι να προσπαθεί κανείς να πάει κόντρα στο ρεύμα των γεγονότων. Στην πραγματικότητα κανείς θα πρέπει να μάθει να κρατά την ισορροπία του πάνω στα κύματα της ζωής. Αυτό το μάθημα είναι το μάθημα του Ζυγού. Το έργο του Ζυγού στη ζωή είναι να διατηρεί την πορεία των γεγονότων, βασισμένος στη γνώση που έχει από προηγούμενα γεγονότα και προηγούμενες ζωές. Ο άνθρωπος που είναι στο ζώδιο του Ζυγού έχει σκοπό να ελαχιστοποιεί τις συγκρούσεις και τους καυγάδες. Εργάζεται με χαρά και με γέλιο, σε συμφωνία με τις γνώμες των ανθρώπων και του κοινού και με τη βοήθεια τους, καταβάλλοντας την ελάχιστη δυνατή προσπάθεια και έχοντας σα μόνη ανησυχία τη διατήρηση της ισορροπίας πάνω στη λεπτή εύθραυστη γραμμή που διαχωρίζει το φυσικό τρόπο ζωής από την αμαρτία.\nΆθλος 8ος – H Λερναία Ύδρα\nΟ όγδοος άθλος του Ηρακλή ήταν να καταστρέψει ένα παράξενο πλάσμα, που τρομοκρατούσε τους ανθρώπους και έφερνε αρρώστιες και μόλυνση σε μία λίμνη που ονομαζόταν Λέρνη. Το τέρας λεγόταν Λερναία Ύδρα και έμοιαζε κάπως σα φίδι. Μόνο που αυτό το φίδι δεν είχε ένα κεφάλι αλλά εννιά. Ένα από τα κεφάλια αυτά ήταν αθάνατο και ο Ηρακλής έπρεπε να το βρει και να το κόψει από το σώμα της Ύδρας, αν επρόκειτο να τη νικήσει. Αν όμως ο Ηρακλής έκοβε κάποιο άλλο κατά λάθος, δύο κεφάλια φύτρωναν στη θέση του. Αυτός ο άθλος ήταν πολύ δύσκολος και ο Ηρακλής έπρεπε να μαζέψει όλες του τις δυνάμεις για να σκοτώσει το τέρας. Η μάχη μεταξύ της Ύδρας και του Ηρακλή κράτησε για μέρες. Κανένας δεν μπορούσε να νικήσει τον άλλο και ο Ηρακλής δεν μπορούσε να βρει τρόπο να τη σκοτώσει. Στην αρχή προσπάθησε να κόψει όλα τα κεφάλια της για να μάθει ποιο είναι το αθάνατο, αλλά η Ύδρα δεν ήταν μόνο δυνατή, αλλά και έξυπνη και συνεχώς τον απέφευγε. Είχε καταφέρει να κόψει μόνο δύο από τα κεφάλια της και είχε καταφέρει να δει μόνο στη θέση τους να φυτρώνουν τέσσερα κεφάλια. Ο Ηρακλής ήταν γεμάτος βρωμιές και πάλευε μέσα στη λάσπη και τη βρώμα του βάλτου που ονομαζόταν ειρωνικά λίμνη. Για πρώτη φορά στη ζωή του αντιμετώπιζε μία κατάσταση που δεν ήταν πρόκληση για την εξυπνάδα του ή τη δύναμη ή την επιμονή του. Ήταν πρόκληση για την καθαρότητα της σκέψης του. Για πρώτη φορά δεν ήξερε τι να κάνει. Ξαφνικά το μυαλό του σίγησε. Μετά από τόση ώρα αγώνα, επιτέλους είδε μία εικόνα στο μυαλό του που του έδινε μία λύση στο πρόβλημα. Έχοντας ηρεμήσει εσωτερικά σταμάτησε πλέον να βιάζεται και να επιμένει. Έπεσε μέσα στη λάσπη του βάλτου και άρπαξε την Ύδρα, αγνοώντας τις προσπάθειες της να τον πιάσει από αλλού για να σταματήσει το κράτημα του. Στη συνέχεια άρχισε να την τραβάει σιγά σιγά έξω από το νερό του βάλτου. Ο Ύδρα προσπαθούσε συνεχώς να τον αποπροσανατολίσει για να σταματήσει να τη βγάζει από τις λάσπες και να αμυνθεί στα χτυπήματα της, αλλά Ηρακλής δεν απαντούσε σε αυτές τις προκλήσεις. Ήξερε ότι ήταν απλά τακτικές κινήσεις από τον πιο έξυπνο από τους εχθρούς που είχε ποτέ αντιμετωπίσει. Τελικά κατάφερε να σύρει την Ύδρα έξω από το βάλτο και έκανε στο πλάι παρατηρώντας την. Έξω από το νερό ο Ύδρα στέγνωνε και το δέρμα της ξεραινόταν. Τα θνητά κεφάλια της άρχισαν να τρέμουν το ένα μετά το άλλο. Σύντομα είχαν εξαντληθεί και η ζωή είχε φύγει από μέσα τους. Το αθάνατο κεφάλι στεκόταν ακόμη όρθιο παρατηρώντας τον Ηρακλή γεμάτο μίσος. Ο Ηρακλής έκοψε το αθάνατο κεφάλι και το κοίταξε στα μάτια καθώς – αν και κομμένο – ήταν ακόμη ζωντανό. Ο Ύδρα συνέχισε να τον κοιτάζει για λίγο, αλλά σύντομα συνειδητοποίησε ότι ο Ηρακλής δεν ήταν πια ίδιος. Δεν μπορούσε να αποπροσανατολιστεί, ούτε μπορούσε να τον υπνωτίσει. Έτσι χαμήλωσε τα μάτια της και παραδόθηκε.\nΑυτή η πολύ σπουδαία ιστορία περιγράφει το ζώδιο του Σκορπιού. Η τραγικότητα του ζωδίου έγκειται στο ότι παρασύρεται καθημερινά από τα γεγονότα της καθημερινότητας και πιστεύει ότι το νόημα της ζωής βρίσκεται μέσα σε αυτά. Το καθήκον του Σκορπιού είναι να απελευθερωθεί από αυτή την παραίσθηση, από την έλξη που ασκούν τα γεγονότα, τη σκλαβιά αυτού που φαίνεται που δεν είναι όμως αληθινό. Αν ο άνθρωπος επιθυμεί να απελευθερωθεί κάποια μέρα από τους κανόνες και τους περιορισμούς της θνητής ζωής, η πύλη μέσα από την οποία θα πρέπει να περπατήσει είναι ο Σκορπιός. Αυτή είναι η πύλη είναι εκείνη, μετά από την οποία αφήνουμε πίσω τις έννοιες της ζωής, γιατί καταλαβαίνουμε ότι οι ερωτήσεις που κάναμε τόσο καιρό ρωτούσαν λάθος πράγματα. Μία μεταμόρφωση λαμβάνει χώρα στους ανθρώπους που περνάνε την πύλη του Σκορπιού. Το θνητό κομμάτι του εαυτού μας μένει πίσω, η ψυχή καθαρίζει από τη βρωμιά και ανέρχεται έξω από το δηλητηριώδη βάλτο των γεγονότων που μας αποσπούν κάθε μέρα την προσοχή. Το αθάνατο κεφάλι της ψυχής αποχωρίζεται από τις έννοιες και αναγνωρίζει τον κύριο του, που εμφανίζεται με τη μορφή της καθαρής σκέψης. Η ενέργεια δε σκορπίζεται πλέον, για να αμύνεται ο άνθρωπος από μικρά προβλήματα και χτυπήματα της καθημερινότητας. Σώζεται και αποθηκεύεται για μεγαλύτερους στόχους και για τη σωτηρία της ψυχής. Ο άνθρωπος αποκτά υπομονή, ανέχεται τα χτυπήματα των άλλων, γιατί ξέρει, ότι, αν απαντήσει, θα σπαταλήσει την ενέργεια του κι επιπλέον θα έρθουν κι άλλα χτυπήματα. Περιμένει, σαν πολεμιστής, για την ώρα που το μυαλό του θα καθαρίσει και θα δει τον τρόπο που θα κερδίσει ξεκάθαρα. Ξέρει ότι μόνο αν «διαλογιστεί» και συγκεντρώσει την ενέργεια του θα καταφέρει να ελέγξει το τέρας της παραίσθησης, το τέρας της Maya, όπως λέγεται στην Ινδία. Αν ο άνθρωπος θέλει να γίνει πραγματικά ανεξάρτητος, πρέπει να περάσει από την πύλη του Σκορπιού και από Σκορπιός που κυλιέται μέσα στις βρωμιές της ερήμου να γίνει αετός και να πετάξει στον ουρανό.*\n* Ο αετός είναι ο αρχαίος συμβολισμός του Σκορπιού\nΆθλος 9ος – Οι Στυμφαλίδες Όρνιθες\nO ένατος άθλος του Ηρακλή ήταν να εξαφανίσει ένα κίνδυνο που απειλούσε ένα χωριό κοντά στη λίμνη Στυμφαλία. Ο κίνδυνος προερχόταν από ένα κοπάδι άγρια πουλιά, που δεν ήταν συνηθισμένα. Η ασυνήθιστη φύση τους είχε να κάνει με την επιθυμία τους να σκοτώνουν, την πολύ μεγάλη τους δύναμη και τα σιδερένια φτερά τους που μπορούσαν τόσο να πετούν όσο και να σκοτώνουν.\nΗ δουλειά του Ηρακλή δεν ήταν εύκολη. Δεν μπορούσε να διαπεράσει την πανοπλία των πουλιών με συνηθισμένα όπλα. Μόνο ένας πολύ καλός τοξότης θα μπορούσε να στοχεύσει τα πουλιά. Και ακόμα κι έτσι, αν κατάφερνε να σκοτώσει μερικά, θα έπρεπε να έχει χρόνο να ξαναγεμίσει τα βέλη του και να στοχεύσει τα επόμενα, πριν να του επιτεθούν για να τον κατασπαράξουν. Ο Ηρακλής ήξερε ότι μόλις έμπαινε στην περιοχή της Στυμφαλίας, δεν μπορούσε να κάνει πίσω. Θα ήταν περικυκλωμένος από τα πουλιά και δε θα μπορούσε να υποχωρήσει ούτε θα είχε χρόνο να ξεκουραστεί.\nΑφού εξέτασε προσεκτικά το έργο που τον περίμενε, ο Ηρακλής αποφάσισε να εισέλθει στην περιοχή με ένα αναμμένο δαυλό στο δεξί του χέρι. Τα πουλιά απέφευγαν τη φωτιά για τόσο χρόνο, όσο αυτός χρειάστηκε για να ανάψει μία φωτιά στο κέντρο της περιοχής, χρησιμοποιώντας ξερά χόρτα και απόβλητα που βρήκε εκεί. Η φωτιά έκανε ένα κύκλο γύρω από τον Ηρακλή, ένα κύκλο ασφαλείας, μέσα στον οποίο αυτός γονάτισε και άρχισε να σημαδεύει με το τόξο του τα πουλιά το ένα μετά το άλλο. Ένα μετά το άλλο και αυτά έπεφταν. Αν και προσπαθούσαν – ή και σέρνονταν ακόμη – για να έρθουν προς το μέρος του και ήταν γεμάτα μίσος, δεν μπορούσαν να πλησιάσουν κοντά στη φωτιά. Ήταν αβοήθητα. Όσα επέζησαν, έφυγαν και δεν ξαναεμφανίστηκαν ποτέ στην περιοχή.\nΟ Ηρακλής κατάφερε να ξεφύγει από τη φυλακή της καθημερινότητας στον τελευταίο αυτό άθλο. Κατάφερε να αλλάξει τον τρόπο που βλέπει τα πράγματα και να δει τις καταστάσεις αποστασιοποιημένα χωρίς να δένεται συναισθηματικά ή να αναγκάζεται να αντιδρά σε ανάγκες και συμβατικότητες της θνητής ύπαρξης μας. Οι ανάγκες αυτές είναι απαραίτητο να ικανοποιούνται, αλλά δεν αποτελούν πια εμπόδιο στην αλλαγή προοπτικής, απλά μία μικρή καθυστέρηση. Μετά το Σκορπιό, ο Ηρακλής έχει εμπιστοσύνη στο πνεύμα του κι όχι μόνο στη δύναμη του. Βασίζεται στην ψυχή του και τη διαίσθηση του. Δε χρειάζεται να σκέφτεται από πριν τα πάντα, πριν μπει σε μία κατάσταση. Εμπιστεύεται τα ένστικτα του, αφού τα έχει υποτάξει στους προηγούμενους άθλους του.\nΟ Ηρακλής σε αυτό τον άθλο είναι ένας μάγος. Όπως όλοι οι μάγοι και οι Τοξότες, αντιμετωπίζει την πρόκληση του να εισέρχεται σε καταστάσεις που ξέρει ότι δεν μπορεί μετά να κάνει πίσω. Οι Τοξότες, αφού έχουν καταφέρει να ξεπεράσουν τις ανάγκες της θνητής ζωής, αντιμετωπίζουν τη μοίρα κατά πρόσωπο και το πρόβλημα τους κατά τη διάρκεια της ζωής του είναι αν θα αφεθούν να μπουν σε μία κατάσταση που ξέρουν τους κινδύνους της εκ των προτέρων.\nΌπως οι μάγοι, οι Τοξότες ξέρουν ότι κάτω από αυτές τις δύσκολες συνθήκες, είναι ανόητο να προχωρήσουν μόνοι τους και χρειάζεται βοήθεια από το υπερπέραν. Έτσι σχηματίζουν ένα προστατευτικό κύκλο, ένα κύκλο φίλων στην πραγματική ζωή, ένα μαγικό κύκλο στις μαγικές τελετές, μία περιοχή, που μπορούν να βρίσκουν καταφύγιο από τις δυνάμεις του κακού που ξεπερνούν το ανθρώπινο. Στην πραγματική ζωή οι δυνάμεις του κακού είναι συνήθως οι φήμες. Το τι σκέφτονται οι άνθρωποι για μας, η κοινή γνώμη. Οι Τοξότες πάντα φροντίζουν για τη δημόσια εικόνα τους, γιατί ξέρουν ότι τα άγρια πουλιά του κουτσομπολιού θα προσπαθούν πάντα να τους κομματιάσουν και ότι, μόλις ανέλθουν σε ένα δημόσιο αξίωμα, αυτά τα πουλιά θα τους επιτεθούν, νομίζοντας ότι είναι ανυπεράσπιστοι. Οι Τοξότες όμως ξέρουν πάντα να φυλάνε τα νώτα τους.\nΟ κύκλος των φίλων και των υποστηρικτών κρατά τις κακές γλώσσες μακριά και ο Τοξότης στοχεύει κάθε φήμη ξεχωριστά και την εξοντώνει. Καμία πανοπλία δεν μπορεί να προστατεύσει από τα βέλη του Τοξότη, γιατί αυτός έχει καθαρό μυαλό, δεν μπορούν να τον ξεγελάσουν τα διάφορα κόλπα και ξέρει πάντα ποιο είναι το αδύνατο σημείο. Η πρόκληση του Τοξότη δεν είναι πώς να ολοκληρώσει την αποστολή του. Είναι το ότι ξέρει – ακούγοντας την ψυχή του – ότι, μόλις ξεκινήσει μία αποστολή, δε θα μπορεί να κάνει πίσω και να αναιρέσει την απόφαση του. Θα πρέπει να θυσιάσει ό,τι έχει κάνει ως τώρα στη ζωή του. Τα ρεύματα της μοίρας ρέουν πάντα προς μία κατεύθυνση κι αυτή είναι προς τα εμπρός. Και το καθήκον του Τοξότη είναι να μάθει πώς να αφήνεται, να θυσιάζει ό,τι έχει προσπαθήσει τόσο σκληρά να επιτύχει και να προστατεύσει. Αυτό είναι και το πραγματικό θάρρος ενός ανθρώπου που είναι πολεμιστής του φωτός.\nΆθλος 10ος – Κέρβερος\nΟ δέκατος άθλος του Ηρακλή ήταν ένας από τους πιο δύσκολους που είχε να εκτελέσει. Έπρεπε να κατέβει στον κόσμο των νεκρών και να φέρει μία χαμένη ψυχή, που είχε φυλακιστεί εκεί, την ψυχή του Ορφέα, του βάρδου και τραγουδιστή των ψυχών. Προκειμένου να το επιτύχει αυτό, έπρεπε να αντιμετωπίσει τον Κέρβερο, ένα τρικέφαλο γιγάντιο σκυλί, φύλακα της χώρας των νεκρών. Αλλά πάνω από άλα έπρεπε να διασχίσει ένα πολύ μακρό δρόμο μέσα από τη χώρα των νεκρών, υποφέροντας από το κρύο και τις παγωμένες ψυχές που θα βρίσκονταν γύρω του. Τόσο απόμακρες και άψυχες, που η καρδιά του ίδιου του Ηρακλή μπορούσε να στεγνώσει από τη δική του πνοή της ζωής.\nΠράγματι ο Ηρακλής βρήκε τον άθλο αυτό να είναι ο πιο δύσκολος που είχε κάνει ως τώρα. Καθώς προχωρούσε στη χώρα των νεκρών, το μόνο που μπορούσε να δει ήταν πόνος, αμίλητες ψυχές, βλέμματα άψυχα, ψυχρά και άδεια, που δε ρωτούσαν καν, ούτε διαμαρτύρονταν, ήταν απλά τόσο άδειες, όσο και οι τρύπες που οι συγγενείες τους είχαν παραχώσει τα πεθαμένα κορμιά τους. Ο Ηρακλής προσπάθησε να κρατήσει υψηλά το φρόνημα του και την αποφασιστικότητα του, αλλά ένιωθε κάτι που δεν είχε ξανανιώσει ποτέ στο παρελθόν, φόβο πριν από επικείμενο θάνατο. Φόβο μπροστά στο κενό, στην ανυπαρξία, στο άδειο, μπροστά σε μία κατάσταση που δεν μπορούσε να εξηγήσει, μία κατάσταση που δεν μπορούσε να συλλάβει με τη φαντασία του πώς θα ήταν, μία κατάσταση που θα υπήρχε μόνο τι τίποτα, καμία ύπαρξη, καμία ζωή, ένα σκέτο άδειο. Ένιωθε την καρδιά του να στεγνώνει από συναίσθημα και καθώς προχωρούσε μπροστά, άρχισε να κρυώνει, σταμάτησε να σκέφτεται, σταμάτησε να νιώθει, σταμάτησε να διακρίνει μεταξύ της ζωής και του θανάτου, καθώς όλα έδειχναν ίδια, σκέτη ύλη. Η εντύπωση που αποκόμισε από την πορεία του αυτή ήταν τελικά το πιο δύσκολο έργο, πολύ πιο δύσκολο από το να νικήσει τον Κέρβερο. Χωρίς να έχει καθόλου συναίσθημα μέσα του, τελείως ψυχρός και με κρυστάλλινη αποφασιστικότητα, ίδια με ενός δολοφόνου που δεν έχει αναστολές, χρειάστηκε μόνο μία δυο κινήσεις για να τρέψει τον Κέρβερο σε φυγή. Πόσο περίεργο ήταν που έπρεπε να γίνει τόσο ψυχρός, για να σώσει την πιο ζεστή καρδιά που είχε υπάρξει, την καρδιά του Ορφέα.\nΤο ζώδιο του Αιγόκερω είναι το ζώδιο που εξερχόμαστε από τη ζωή. Σε αντίθεση με τον Καρκίνο, όπου μία προσωπικότητα αισθάνεται για πρώτη φορά την ανάγκη να προσκολληθεί στη ζωή και να κατέχει κάτι συναισθηματικά και γι’ αυτό θεωρείται το ζώδιο που εισερχόμαστε στον κύκλο της ζωής, ο Αιγόκερως συμβολίζει ακριβώς το αντίθετο. Αποβάλλει όλα τα ενδύματα της ζωής, κάθε ηθική κάθε νόμο συναισθηματικών σχέσεων, κάθε προστασία και αντιμετωπίζει γυμνός το δικό του το θάνατο. Η απώλεια του πέπλου αποκαλύπτει την πραγματική φύση της ζωής, όπου τα σώματα και ο υλικός κόσμος γίνεται πια απλή λάσπη και σκόνη. Το συναισθηματικό σοκ είναι φοβερό και πολύ μεγαλύτερο από αυτό που μπορεί να νιώσει κάθε άλλο ζώδιο και η επίδραση στον άνθρωπο είναι άμεση. Αν η προσωπικότητα αποδεχτεί αυτή τη νέα κατάσταση, στην οποία θα πρέπει να συμπεριφερθεί σαν ένας γυμνός άνθρωπος μεταξύ ντυμένων, αν βρει το κουράγιο να συνεχίσει, σύντομα ανακαλύπτει ότι βρίσκει την πραγματική του ψυχή, ίσως πολύ διαφορετικά από ό,τι το φανταζόταν παλιά με ρομαντισμό, αλλά παρόλα αυτά είναι η ψυχή του. Και το τίμημα για να αγγίξει την ψυχή του (Ορφέας) είναι να παραιτηθεί από την ίδια του τη ζωή, έτσι όπως την ξέρει. Ένας Αιγόκερως εισέρχεται στον κόσμο της ψυχρής φιλοδοξίας και του θάρρους και αφήνει πίσω του τους φόβους και τα συναισθήματα. Ίσως είναι εξίσου παρεξηγημένος με τον Καρκίνο, καθώς ο δρόμος του είναι ο δρόμος του μύστη και η φάση που βρίσκεται είναι η πιο δύσκολη, αυτή που θα πρέπει να αποβάλλει όλες τις συναισθηματικές εξαρτήσεις και να καθαρίσει το σώμα του, που επιφανειακά θα φαίνεται μάλλον ατημέλητο, αλλά στην πράξη θα είναι απλά εκπαιδευμένο να υπακούει.\nΆθλος 11ος – Οι Στάβλοι του Αυγεία\nΟ εντέκατος άθλος του Ηρακλή ήταν να καθαρίσει τους στάβλους ενός έλληνα βασιλιά, που ονομαζόταν Αυγείας. Αυτός ο βασιλιάς είχε πολλά ζώα και ήταν περήφανος για τον πλούτο του, αλλά δεν μπορούσε να βρει κανέναν για να καθαρίσει τους στάβλους του, που ήταν γεμάτοι βρώμα και δυσωδία. Η μυρωδιά της βρωμιάς ταξίδευε μίλια μακριά και ο Ηρακλής ένιωσε κάπως απογοητευμένος από το γεγονός ότι οι άθλοι που είχε εκτελέσει και τα όσα είχε περάσει ως τώρα τον οδήγησαν σε αυτή την κατάληξη, στο να πρέπει να καθαρίσει ένα βρωμερό στάβλο και να κάνει μία τόσο βαρετή, βρώμικη και καθόλου ηρωική πράξη, πολύ μακριά από αυτό που θα έπρεπε να κάνει ένα ήρωας. Ήταν αυτός ο λόγος που κατάφερε να αναπτύξει τόσο πολύ τη δύναμη και τη θέληση του;\nΟ Ηρακλής παρουσιάστηκε μπροστά στο βασιλιά και ανακοίνωσε ότι θα εκτελούσε τον άθλο του χωρίς κάποια αμοιβή. «Χωρίς αμοιβή;» το ρώτησε ο βασιλιάς. «Είναι η πρώτη φορά που κάποιος μου ζητάει να κάνει κάτι για μένα χωρίς αμοιβή. Σου λέω τούτο. Δεν αισθάνομαι καθόλου άνετα με αυτό που μου είπες. Αν καταφέρεις να εκτελέσεις αυτό το έργο, θα σου δώσω το ένα δέκατο από τα άλογα μου, αλλιώς η ζωή σου θα μου ανήκει».\nΟ Ηρακλής πλησίασε τους στάβλους με βαριά καρδιά. Καθώς πλησίασε πρόσεξε δύο μικρά ποταμάκια που περνούσαν από την περιοχή. Ξαφνικά, κι ενώ το μυαλό του ήταν τελείως ήρεμο και καθαρό, έλαμψε μέσα του μία ιδέα. Θα ήταν τελικά τόσο εύκολο, αλλά και κάτι που δε θα περίμενε κανείς. Ο Ηρακλής γκρέμισε τους τοίχους των στάβλων από την πλευρά των ποταμιών και άλλαξε την πορεία των ρευμάτων, δίνοντας τους κατεύθυνση να πλημμυρίσουν τους στάβλους. Όλη βρωμιά και η δυσωδία εξαφανίστηκαν σε μία μόνο μέρα. Ό,τι άλλοι είχαν χρειαστεί χρόνια για να επιτύχουν, ο Ηρακλής το κατάφερε σε μία μόνο μέρα.\nΟ Ηρακλής παρουσιάστηκε ξανά μπροστά στο βασιλιά και διεκδίκησε την αμοιβή του. Ο βασιλιάς όμως ήταν θυμωμένος. «Με ξεγέλασες» του είπε. «Χρησιμοποίησες κόλπα για να εκτελέσεις τον άθλο. Περιμένεις τώρα να σε ανταμείψω; Φύγε από μπροστά μου, πριν σε συλλάβω».\nΚι ο Ηρακλής έφυγε από το βασίλειο γεμάτος απογοήτευση…\nΑυτή είναι μία τυπικά υδροχοϊκή ιστορία. Ο Υδροχόος είναι ένας άνθρωπος, που κατέχει ήδη μέσα του τη γνώση, αλλά αναγκάζεται με κάποιο τρόπο να επιστρέψει στη γη και να θέσει τη σοφία του στην υπηρεσία της ανθρωπότητας. Το πρόβλημα είναι όμως ότι δεν εκτελεί κάποιου είδους ηρωικές πράξεις, όπως θα ήθελε να κάνει. Εμφανίζεται στις περιπτώσεις, που κανένας άλλος δε θέλει να κάνει κάτι, γιατί αυτό που πρέπει να γίνει είναι βαρετό και περίπλοκο. Καημένε Υδροχόε… Σκέφτεσαι «Αυτή είναι η υπηρεσία που πρέπει να προσφέρω στον κόσμο; Πού είναι οι μεγάλες προκλήσεις;» Για τις πράξεις του αυτές, ο Υδροχόος δεν περιμένει κάποια ανταμοιβή. Είναι έτσι κι αλλιώς υποτιμητικό το να καθαρίζει κανείς τις βρωμιές των άλλων, πώς θα μπορούσε να υπάρχει ανταμοιβή και γι’ αυτό; Οι άλλοι άνθρωποι στέκουν έκπληκτοι και βλέπουν τον Υδροχόο να εκτελεί αυτές τις πράξεις χωρίς να ανταμοιβή. Δείχνει στους άλλους λίγο φευγάτος ή λίγο τρελός. Εκτελεί τα έργα που κανείς άλλος δε θέλει και χωρίς αμοιβή.\nΤότε έρχεται η ώρα που ο Υδροχόος πρέπει να ολοκληρώσει το έργο. Η ενέργεια του Ουρανού που κατέρχεται κατευθείαν από το πνεύμα του, διασχίζει τον ουρανό και εισέρχεται στο μυαλό του Υδροχόου, χωρίς να μεσολαβεί η σκέψη, μόνο η έμπνευση. Ένας Υδροχόος δεν έχει ανάγκη να σκέφτεται όπως ο Δίδυμος και να συμπεραίνει μία λύση, η λύση υπάρχει εκεί, υφίσταται στο μυαλό του. Το μόνο που χρειάζεται ο Υδροχόος είναι να καλέσει το πνεύμα του, να καθαρίσει το μυαλό του και η αστραπή έρχεται. Αυτή η ηλεκτρική ενέργεια γίνεται μετά και πράξη. Ο Υδροχόος γκρεμίζει τους τοίχους των ανθρώπινων φυλακών και της προκατάληψης και χρησιμοποιεί τους νόμους της φύσης για δικό του όφελος. Χρησιμοποιεί ρεύματα και ενέργειες που ξεπερνούν τον άνθρωπο, αλλά που εκείνος μόνο που μπορεί να διακρίνει πού χρησιμεύουν για το όφελος του ανθρώπου. Αυτές οι ενέργειες ξεχύνονται μέσα στην κοινωνία και καθαρίζουν τα λιμνάζοντα ύδατα, παρασύροντας μαζί τους όλη τη βρωμιά. Τίποτα δε μένει πίσω. Ό,τι η ανθρωπότητα χρειαζόταν αιώνες για να επιτύχει, συμβαίνει σε μία μόνο δεκαετία. Τίποτα δε μένει το ίδιο. Οι άνθρωποι δείχνουν τόσο έκπληκτοι από τη δύναμη του Υδροχόου, αυτού που φαινόταν τόσο ανάξιος προσοχής και που το μόνο του ενδιαφέρον ήταν να ασχολείται με προβλήματα που δεν αξίζουν της προσοχής, όπως το να καθαρίζουν τις βρωμιές των άλλων. Τώρα δείχνουν να τον εκτιμούν περισσότερο. Αλλά ζηλεύουν κιόλας, γιατί έχει αποκαλυφθεί η δική τους γύμνια και δεν είναι αυτονόητη η δική τους αναγκαιότητα. Νέοι ήρωες έχουν έρθει στην πόλη. Έτσι αρνούνται να τους αναγνωρίσουν και τους δυσκολεύουν τη ζωή όσο μπορούν…\nΚαι ο Υδροχόος; Γεμάτος απογοήτευση από την αγνωμοσύνη των ανθρώπων, τους αφήνει και προχωρά στο επόμενο έργο. «Πάτερ, άφες αυτοίς», λέει, «ού γαρ οίδασι τι ποιούσι»…\nΆθλος 12ος – Τα βόδια του Γηρηόνη\nO τελευταίος άθλος του Ηρακλή ήταν να μαζέψει ένα κοπάδι από βόδια, που ανήκαν στο βασιλιά Γηρηόνη. Τα βόδια αυτά ήταν φυλακισμένα από το βασιλιά και έπρεπε να απελευθερωθούν. Ο βασιλιάς Γηρηόνης ήταν ένας γίγαντας και ήταν φοβερός και τρομερός. Ο Ηρακλής στάθηκε στη μέση της πεδιάδας που φιλοξενούσε το βοσκοτόπι και αντιμετώπισε το Γηρηόνη. Τον κοίταξε κατά πρόσωπο, αλλά δεν είχε πρόθεση να χρησιμοποιήσει πια βία. Ούτε η δύναμη, ούτε η εξυπνάδα του θα του ήταν χρήσιμες αυτή τη φορά. Ο Ηρακλής συγκεντρώθηκε και άρχισε να προσεύχεται στον πατέρα του, το Δία. Απεύθυνε την προσευχή του σ’ αυτόν και στον πανίσχυρο Ήλιο για να τον βοηθήσουν νικήσει αυτόν τον εχθρό. Ώρα με την ώρα ένιωσε να τον γεμίζει η δύναμη του πατέρα του και του θεού Ήλιου. Αισθάνθηκε να μην είναι πια ο εαυτός του, να μην είναι ο Ηρακλής, αλλά ένα όργανο, μέσα από το οποίο δρούσε η δύναμη των θεών. H νίκη του απέναντι στο Γηρηόνη ήταν εύκολη και δεν τον απασχόλησε πολύ. Η αίσθηση όμως ότι ήταν γεμάτος από τη δύναμη των θεών, τον έκανε να συνεχίσει το έργο του τριγύρω στις περιοχές. Όπου έβλεπε απειλές ή καταστροφές από τη μανία της φύσης, επενέβαινε, σώζοντας τους ανθρώπους. Όπου έβλεπε τέρατα μοχθηρά, που κατέτρωγαν τις σοδειές και τις σάρκες των ανθρώπων, τα νικούσε και τα σκότωνε. Όπου έβλεπε τη μανία και την ηλιθιότητα των ανθρώπων, να τους κυβερνά, μεσολαβούσε και τους έβαζε στο σωστό δρόμο. Του ήταν αδύνατο πια να μείνει αμέτοχος, να μείνει ο εαυτός του. Ήταν πια όργανο της μοίρας και αισθανόταν ότι η μοίρα του αυτή τον έδενε με τους άλλους ανθρώπους. Σύντομα η φήμη του εξαπλώθηκε παντού. Όπου οι άνθρωποι χρειάζονται βοήθεια, τον καλούσαν. Στη μνήμη τους έπαψε να είναι ένας απλός άνθρωπος. Ξεπέρασε τη φήμη των απλών ηρώων, έγινε ημίθεος και σύντομα άρχισε πια να λατρεύεται σα θεός.\nΟ τελευταίος άθλος του Ηρακλή έχει να κάνει με το ζώδιο των Ιχθύων. Το ζώδιο αυτό διακρίνεται από τους άλλους ανθρώπους, γιατί δείχνει να έχει μάθει να αφήνεται στις δυνάμεις της μοίρας. Αλλά κι αν ακόμα δεν το έχει καταφέρει, αυτός είναι ο στόχος της ύπαρξης του. Το μάθημα που έχει να λάβει είναι ότι πρέπει να μάθει να αφήνεται στη βούληση των δυνάμεων των θεών. Το ζώδιο αυτό έχει αφήσει πια πίσω του τις υλικές φιλοδοξίες του Αιγόκερω και έχει πάρει το μάθημα της ταπεινότητας στον Υδροχόο. Τώρα μπορεί να αφεθεί σε όλα όσα έχει επιτύχει και να γίνει ένα με τη φύση, τον κόσμο και τους άλλους ανθρώπους. Να ενωθεί με τους θεούς και τις δυνάμεις της ζωής, χωρίς προσωπική θέληση, χωρίς Εγώ. Δείχνει τόσο περίεργο σε μας, αλλά η κατάληξη όλης της ανθρώπινης εξέλιξης είναι τελικά το να γίνουμε ένα με την ουσία του κόσμου, χωρίς να δρούμε πια ατομικά. Το να μάθουμε να μη βασιζόμαστε τόσο πολύ στο Εγώ μας κατά τη διάρκεια της ζωής. Αν και είναι περίεργο όμως, είναι αληθινό. Το μάθημα μας πρέπει να είναι αυτό, ότι θα καταφέρουμε να φτάσουμε στην τελείωση μόνο αν αφεθούμε και γίνουμε όργανα της θείας θέλησης και όργανα του Θεού και της μοίρας. Μόνο έτσι θα καταφέρουμε να φτάσουμε στον επιθυμητό στόχο. Μόνο έτσι θα αισθανθούμε πλήρεις. Μόνο έτσι θα αισθανθούμε ότι άξιζαν οι προσπάθειες μας, αυτές που είχαμε καταβάλλει τόσο καιρό και τα εμπόδια που συναντήσαμε. Η κατάληξη όλων μας είναι να γίνουμε ένα με το πλήθος, ένα με τον κόσμο, ένα με τη ζωή.\n1. Alice Bailey, Hercules's Labours, 1934, Lucis Press\n2. Vassilis Papadolias, Astrology is not just Horoscopes, 1999, http://www.geocities.com/my_astrology/\nΣημείωση: Το παρόν άρθρο όπως και το πρώτο μέρος του είχε πρωτοδημοσιευτεί στα αγγλικά στην προσωπική σελίδα του γράφοντα που αναφέρεται στη βιβλιογραφία. Στην ελληνική του απόδοση πρωτοδημοσιεύτηκε στην ιστοσελίδα astrognosi.\nΑπαγορεύεται η αναδημοσίευση των παραπάνω ιστοσελίδων ή του συγγραφέα.


ΠΑΝΕΛΛΗΝΙΑ ΙΔΕΑ: Τους έφτιαξαν το τέμενος και τώρα ζητούν να μην τους κλείσουν τα παράνομα τζαμιά!\nΤους έφτιαξαν το τέμενος και τώρα ζητούν να μην τους κλείσουν τα παράνομα τζαμιά!\nΗ μέχρι πρότινος έλλειψη ενός επίσημου ισλαμικού τεμένους στην Αττική είχε ως αποτέλεσμα τη δημιουργία περίπου 100 άτυπων τζαμιών, όπου προσεύχονται καθημερινά χιλιάδες μουσουλμάνοι. Η «εξίσωση», ωστόσο, άλλαξε από την περασμένη Δευτέρα, όταν και άνοιξε τις πόρτες του το πρώτο δημόσιο τζαμί στην Ιερά Οδό 144, στο Βοτανικό. Για πρώτη φορά εδώ και τρεις ημέρες υπάρχει στην Αττική ένας οργανωμένος χώρος, όπου μπορούν οι μουσουλμάνοι να ασκούν τα θρησκευτικά τους καθήκοντα.\nΓράφει ο ΑΛΕΞΑΝΔΡΟΣ ΚΑΛΑΦΑΤΗΣ\nΟ Άγγελος Συρίγος απαντά ότι «οι χώροι προσευχής που δεν έχουν άδεια δεν είναι άτυποι αλλά παράνομοι και πρέπει να κλείσουν. Υπάρχουν περίπου 10 χώροι προσευχής που έχουν νομιμοποιηθεί. Οι υπόλοιποι προφανώς δεν πληρούν τα κριτήρια και πρέπει να κλείσουν. Ήδη από το καλοκαίρι έχουν κλείσει κάποιοι.\n»Μπορεί να πρόκειται, για παράδειγμα, για ακατάλληλους χώρους που θεωρούνται επικίνδυνοι για τη συγκέντρωση ανθρώπων που θέλουν να προσευχηθούν. Να μη πληρούν τους κανόνες πυρασφάλειας, να μη διαθέτουν έξοδο κινδύνου και ούτω καθεξής. Πρέπει να κάνουμε μία διαφοροποίηση. Ο Βοτανικός είναι τέμενος. Είναι άλλο πράγμα το τέμενος και άλλο οι χώροι προσευχής. Το τέμενος έχει ιμάμη, έχει συμβούλιο κλπ».\n«Εμείς είχαμε πει από την αρχή ότι οι χώροι που είναι γύρω από το τέμενος του Βοτανικού πρέπει να κλείσουν. Κάναμε για χρόνια αγώνα για να έχουμε ένα επίσημο τζαμί στην Αθήνα. Δεν είναι δυνατόν να μην έχει κόσμο, γιατί προσεύχονται οι μουσουλμάνοι σε άτυπους χώρους. Τώρα βέβαια δεν είναι κατάλληλη η στιγμή για να κλείσουν, λόγω της πανδημίας.\n»Στο Βοτανικό επιτρέπονται μόνο εννιά άτομα στις πέντε προσευχές που γίνονται κάθε μέρα. Μετά την πανδημία, ωστόσο, πρέπει να κλείσουν οι χώροι λατρείας στη συγκεκριμένη περιοχή. Ανεξάρτητα, όμως, από την πανδημία, ο χώρος στο Βοτανικό, ο οποίος μπορεί να χωρέσει 350 άτομα, δεν επαρκεί. Σκεφτείτε ότι πριν την πανδημία ο χώρος προσευχής που λειτουργεί στο Νέο Κόσμο, 400 τετραγωνικών μέτρων, μπορούσε να χωρέσει 600 άτομα.\n»Επίσης, υπάρχει χώρος στο Μοσχάτο, τριών ορόφων και 1.800 τ.μ., που μπορούσε να χωρέσει ακόμα περισσότερο κόσμο. Πριν την πανδημία οι χώροι αυτοί γέμιζαν. Επίσης, υπάρχει θέμα με την Παρασκευή, που είναι για εμάς η βασική ημέρα προσευχής. Τις Παρασκευές μπορεί κάποιος μουσουλμάνος να πάει για δύο ή και παραπάνω φορές για προσευχή. Πως θα γίνει αυτό όταν μένει μακριά από το Βοτανικό; Πως θα κλείσουν οι χώροι προσευχής στο Λαύριο, στη Σαλαμίνα, στον Ασπρόπυργο;», δηλώνει ο κ. Ελγαντούρ.\nΕτικέτες εποικισμός μεταναστών, ισλάμ, οργανωμένα συμφέροντα